text:
Persónligt frælsi
Vit vilja, at øll menniskju, uttan mun til aldur, kyn, uppruna, trúgv, sosiala støðu og kynsligan samleika, skulu hava somu rættindi at liva og virka í Føroyum.
Vinnuligt frælsi
Vínnulívið skapar búskaparliga grundarlagið undir samfelagnum og skal sum høvuðsregla rekast í privatum høpi. Tað almenna skal avmarka sín leiklut mest møguligt, og høvuðsuppgávan er at
tryggja, at vinnan er burðardygg.
Tjóðskaparligt frælsi
Framsókn vil, at Føroyar gerast fullveldi. Bert ein fræls tjóð kann gerast fullgildugur limur í altjóða samfelagnum, við øllum teimum fyrimunum og skyldum hetta inniber.
05. Okt 2018
Mál er eitt óundansleppandi fyribrigdi. Líka síðani Bábelstornið hevur mál verið mennniskjanum ein avbjóðing. Millum fremstu avbjóðingingarnar hjá føroyska samfelagnum er tí avbjóðingin at tryggja føroyingum og fólki, her býr, at kunna samskifta á føroyskum í øllum lívsins viðurskiftum her heima á landi, eisini...
04. Okt 2018
Eg fari at læna orðini hjá nýggja forsætisráðharranum í Québec, François Legault, og seta Føroyar inn í samanhangin: “Tað er møguligt at fáa politiskt ósamd frá gjárdagsins Føroyum til at arbeiða saman fyri morgindagsins Føroyum.” Morgindagsins Føroyar krevja, at vit arbeiða sera strategiskt, at...
03. Okt 2018
Líka so drúgv sum henda yvirskriftin er, líka so drúgt, breitt og umfatandi er økið um tilflytan. Og vit kunnu væl loyva okkum at finna orsøkir til, at málið um tilflytarar dregur út, tí tað krevst ein sera skipað tilgongd, tað krevjast...
29. Sep 2018
Góðu vinnulívsfólk Fyrst av øllum vil eg nýta høvi at takka Arbeiðsgevarafelagnum og Vinnuhúsinum fyri at sýna mær tann heiður at seta Vinnudagin 2018. Eg fari at byrja mína røðu við einum einføldum spurningi. ...
19. Sep 2018
1) Eru ætlanir um at seta á stovn journalistútbúgving í Føroyum? 2) Hvørjir fyrimunir eru við at skipa journalistútbúgving í Føroyum? 3) Hvussu átti ein møgulig føroysk journalistútbúgving at verið skipað? Miðlar fylla nógv í almenna rúminum...
01. Aug 2018
Harra formaður, løgmaður helt ólavsøkudag eina røðu um ein part av tí, sum er framt í politisku skipanini seinastu árini – og gav eitt ávíst innlit í, hvat ætlanin er at fremja í næstu framtíð. Ískoytisparturin gevur eina meiri ítøkiliga og dýpandi mynd av...
25. Jul 2018
Um dagarnar er orðaskiftið um fiskivinnunýskipanina enn einaferð kyknað. Sama grátikór teknar somu ræðumyndir, nú tað annars gongur so væl í Føroym sum at kalla ongantíð. Heldur enn fara undir eitt gagnligt orðaskifti um hugsjónir og ætlanir fyri samfelagið alt, verður tosað um, hvussu...
13. Jul 2018
Einki stendur í stað, og tað gera okkara eldru heldur ikki. Tí mugu vit seta miðvíst inn, so okkara eldru kunnu leiga ella eiga bústað, sum sampakkar við tørvin nú og í framtíðini. Pensjónistar eru ikki tað, teir hava verið....


c: text/html

text:
Vit minnast syrgilig vanlukkuna á Keypmannar havn, tá vatnskutari rendi við nógvari ferð á lítlan leigaðan ferðamannabát. Tvær ungar amerikanskar kvinnur doyðu. Førarin á skutaranum var fongslaður fyri óviljað manndráp, og onnur nýggju ungfólk vóru eisini ákærd í málinum, tí tey rýmdu frá staðnum og eisini sigldu alt ov skjótt í havnini. Í Danmark er lógarverk um skjóttgangandi vatnskutarar og skjóttgangandi bátar. Millum annað skal ein vatnskútari vera 300 metrar úr landi. Men í Føroyum finst eingin lóg á økinum. Men er kunngerðin ávegis, verður sagt frá Sjóvinnustýrinum. Um hesa tíðina í fjør segði havnarmeistarin í Havn og løgreglan við Hvannrok. Svarini vóru stutt.
Havnarmeistarin í Havn sigur, at tey ynskja ikki hesar skjóttgangandi skutarar á Havnarvág, men trupulleikin hjá Tórshavnar Havn er, um tey løgfrøðiliga kunnu gera nakað, tá eingin lóg er at halda seg til. Sjálvandi kann ásetast hámark, hvussu skjótt bátar, og skip og skutarar kunnu sigla á vágunum, men at bannað skutarum at sigla yvirhøvur er ivasamt. – Vit vita og síggja vandan, og serliga, tá skjóttgangandi skutarar hava fólk á vatnskíð hangnandi aftur úr sær. Vit mugu kannað tað løgfrøðiliga á økinum, sigur havnarmeistarin í stuttari viðmerking.
Eg havi eisini tosað við løgregluna í Havn, og har er mest sum sama svarið. Har var eisini sagt, at einki lógarverk er í Føroyum um skjóttgangandi bátar og vatnskutarar. Løgreglumaðurin, eg tosaði við, segði, at tey hava tosað um skjóttgangandi bátar og vatnskutarar, men einki lógarverk er at halda seg til. Um fólk meldað, so viðgera tey sjálvandi hvørt einstakt mál, fekk eg í stuttum at vita frá løgregluni. í Danmark skalt tú hava koyrikort til tess at sigla við vatnskutarum, men í Føroyum krevst einki sum helst.
Nógv ferðsla er á vágunum í Havn og serliga um summarið, tá ferðamannaskipini koma til landið, stuttleikabátarnir vera meira brúktir, og nú serliga nógvir kappróðrarbátar fyrireika seg til róðrarárið. Eitt er vist, at missir ein vatnskútaførari tamarhaldið á skutaranum, og hann rennur við nógvir ferð á kappróðrarbát, so fer kappróðrarbáturin fyrst í smildur og vandi er fyri ógvusligum skaðatilburðum. Hetta má og skal ikki henda.
Nú komið eg nógv í Álaker, og eg havi sæð longu í vár vitleysa sigling nær landið og nær kappróðrarbátum. Tað kann tykjast løgið, at koyrir tú á vegunum 30 km/t skjótari enn loyvda markið, so missir tú koyrikortið og skal til nýggja koyruroynd. Men siglur tú 80/100 km/t á vatnskutara tildømis fram við Molanum í Havn, so hendur einki. Eingin ferðslukanning av nøkrum slag, einki aldursmark og eingin lóggáva. Hetta líkist sjálvandi ongum.
Í Føroyum er mangan so, at stór ólukka skal fyrsta henda, áðrenn nakað munagott verður gjørt. Eg haldi, at róðrarfeløgini eiga at venda sær til Tórshavnar kommunu og fáa politiska myndugleikan at bannað vatnskutarum at sigla á vágunum í Havn. Síðan skulu vit beinavegin fáa gjørt eina lóggávu á økinum. Spurningur er bara um tíð, til at álvarslig hending hendur á Havnarvág. Einaferð var fest stórt skeltið á Molan vetureftir . Og har stóð: Max 4 knots, men skeltið er tikið niður.
Eg haldi, at tíðin er komin at gera nakað munagott við stóra trupulleikan. Her eiga Fiskiveiðueftirlitið, Sjóvinnustýrið. løgreglan og umboð fyri stóru havnarnar at funnið saman, tí trupulleikar eru eisini við skjóttgangandi bátum, sum sigla alt ov nær landið ymsastaðni í Føroyum. Annars síggi eg, at vatnskutarar kosta frá 45.000 krónur til 150.000 krónur. Tað velst alt um stødd á skutara og motori.
Uppískoytið: Nú er eitt ár farið, síðani eg skrivaði greinina, men enn er sama skilið á Havnarvág. Aftur havi eg vent mær til løgregluna, Sjóvinnustýrið og havnarmeistaran, og har verður sagt, at arbeitt verður av øllum alvi at snikka saman kunngerð um vatnskutarar og skjóttgangandi bátar á vágunum. (Vagnur)

robotstxt: allowed

filter: keep


text:
Gunnar Restorff professari í støddfrøði
Tann 1. apríl 2018 varð Gunnar Restorff framfluttur í professarastarv í støddfrøði á Fróðskaparsetri Føroya. Hann hevur verið í starvi á Fróðskaparsetrinum sum lektari í støddfrøði síðan 2008.
Gunnar byrjaði sín víðari lestur á støðisnáminum í stødd- og alisfrøði á Fróðskaparsetri Føroya, áðrenn hann helt á við lestrinum á Universitetinum í Keypmannahavn, haðani hann fekk kandidatprógv í støddfrøði í 2003 og ph.d.-prógv í støddfrøði í 2008. Gunnar hevur síðani august 2008 verið lektari í støddfrøði á Fróðskaparsetri Føroya, har hann m.a. hevur tikið sær av undirvísing í støddfrøði og menning av støddfrøði. Harumframt hevur hann síðani 2016 verið útbúgvingarleiðari fyri hjánáminum í støddfrøði á Fróðskaparsetri Føroya.
Granskingarøkið hjá Gunnari er operatoralgebra, og serliga innan graf C*-algebrair hevur Gunnar latið úr hondum týðandi vísindalig úrslit. Longu í síni kandidatritgerð hevði Gunnar eitt hugvekjandi úrslit, ið vakti ans millum førandi serfrøðingar í operatoralgebra, og hann hevur síðani rokkið nógvum úrslitum, ið hava vakt ans kring heimin, og sum eru útgivin í nøkrum av teimum hægst virdu tíðarritunum í støddfrøði. Hæddarpunktið higartil í granskingini hjá Gunnari var í endanum av 2016, tá tað eydnaðist honum saman við Søren Eilers, Efren Ruiz og Adam Sørensen at fáa eina fullfíggjaða klassifikatión av graf C*-algebraum við eind.
Gunnar hevur í fleiri umførum verið á longri granskingarvitjanum uttanlands, m.a. í Toronto, Hawaii, Keypmannahavn og Stockholm, og í 2012 var hann høvuðsfyrireikari av eini altjóða vísindaligari ráðstevnu við Gjógv.
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...
-
08.10.2018Tey ganga á vegnum og bíða sum nýggjur afturEitt av høvuðsverkunum hjá Ingálvi av Reyni, Tey ganga á veg...


text:
07 Vestur styrkir álopið
07 Vestur hevur júst gjørt sáttmála við Sonny Jakobsen, sum flytir til 07 Vestur úr Thisted í Nordic Bet-deildini í Danmark. 27-ára gamli danin hevur verið ein av mest skorandu leikarunum 2. og 3. bestu deildini Danmark seinastu árini.
"Eg gleði meg at royna meg í Føroyum, og ynski at vera við til at lyfta 07 Vestur úr botninum og upp um niðurflytingarstrikuna", sigur Sonny, sum komandi dagarnar flytir til Føroyar og skal byrja at venja við hópinum hjá 07 Vestur.
Sonny Jakobsen gjørdi veruliga um seg í 3. bestu donsku deildini kappingarárið 2016/17, tá Thisted vunnu uppflyting í Nordic Bet-deildina. Í 30 dystir skoraði hann heili 24 mál og bleiv toppskjútti í deildini. Seinasta kappingarár, eftir uppflytingina, hevur hann spælt 31 dystir og skotið 10 mál.
Nevndin hjá 07 Vestur hevur sostatt fingið munagóðan styrk eftir at Gilli Samuelsen og Jón Krosslá Poulsen eru steðgaðir í felagnum. Afturat er eisini miðvallarin Charlie Machell úr Onglandi komin. Hann avloysir Nikola Krcmarevic, sum er farin av landinum aftur.


text:
Hallur av Rana 20.07.2015 (11:45)
Starttíðirnar til Volvo Kring Føroyar 2015
Mikudagin byrjar árliga kappingin Volvo Kring Føroyar, ið varar líka til sunnudagin.
Talan er helst um størstu einstøku súkklukapping í Føroyum, og plagar hon eisini, at trekkja útlendskar íðkarar til Føroyar.
Fyrireikararnir boða í dag frá, at starttíðirnar verða hesar, og at allir bólkar byrja samstundis:
Mikudagin 22. juli kl. 15.00:
Startur: Wenzel í Tórshavn
Mál: Effostøðin í Runavík
Hósdagin 23. juli kl. 14:
Startur: Effostøðin í Klaksvík
Mál: Sornfelli
Fríggjadagin 24. juli kl. 15:
Startur: Effostøðin heima á Sandi
Mál: Effostøðin heima á Sandi
Leygardagin 25. juli kl. 13:
Startur: Effostøðin á Tvøroyri
Mál: Effostøðin á Tvøroyri
Sunnudagin 26. juli kl. 14:
Startur: Wenzel í Tórshavn
Mál: Wenzel í Tórshavn
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Skitið Holm´stráð
Dan Klein --- 17.09.2018 - 07:12
Perlur. Oyggjatíðindi kann í dag avdúka, at Petur Holm, stjóri í Smyril Line, hevði eina leikskrá fyri hvussu Norrøna kundi ríða stormin av: - Tí taka vit nú fatur í løgmann fyri at tryggja 60 milliónir. Hetta má gerast skjótt og uttan at pressan fær at vita hvat hendir, stendur í leikritinum... Hetta varð avdúkað í Oyggjatíðindum, 6. Mars 2009.
Tríggir vóru kostirnir, men ongin var mjúkur at svølgja hjá Smyril Line, tá felagið var komið í trotastøðu við flaggskipinum, Norrønu.
Vit hava hugd í leikskránna hjá Petur Holm, stjóra í Smyril Line:
Ein møguleiki var, at selja skipið fyri 529 milliónir, sum við avhendingini 1. marts 2009, vildi kostað felagnum 30 + 20 milliónir í likviditeti og í mistum virði av eginpeninginum. Hesar 50 milliónirnar máttu útvegast, skuldi felagið ikki koma í gjaldssteðg áðrenn 1. marts.
Ein annar møguleiki var, at gjøgnumføra eina samanlegging við Fjord Line. Men leiðslan visti ikki hvussu langa tíð hetta fór at taka, ella um fíggingarstovnarnir fóru at góðtaka samanleggingina. Við hesari loysnini skuldi felagið útvega 32 milliónir, men samlaði likviditetstørvurin vildi við hesi loysnini komið upp á 60 milliónir.
Triði møguleikin er ein “turn around” loysn, sum í løtuni er ein realistisk loysn. Við hesari loysnini skuldi felagið útvega 60 milliónir - minus virðið av AP (Atlantic Petroleum) partabrøvunum., og restina fram til apríl 2009.
Møguleiki nummar eitt er ikki júst nøkur spennandi loysn, áðrenn alternativ 2 og 3 eru roynd og avlívaði, staðfestir stjórin í manualinum, sum Oyggjatíðindi hevur fingið fatur í.
TF-Holding: Ikki eina krónu aftrat
Stjórin, Petur Holm, staðfestir eisini, at TF Holding, Gunnar í Liða, greitt hevur sagt, at tey ætla ikki at gjalda eina krónu aftrat í Smyril Line, uttan so, at tað fyriliggur ein avtala við Fjordleine, har neyðug kapitaløking er tryggjað.
Víðari verður sagt, at Samtak (Frantaksgrunnurin) ikki greitt hevur meldað út. Tey hava viljan, skrivar Petur Holm í manualinum, men evnini at gjalda eru avmarkaði, staðfestir jassurin.
- Eik Banki hevur vegna juniorbankarnar sagt, at teir koma ikki við meira kapitali, uttan so, at partaeigararnir eisini gera tað, sigur stjórin og staðfestir:
At bjargingin er inni í eini rundkoyring, har eingin vegur er út.
Men, so kemur loysnin: Landskassin.
Hann skrivar í leikskránni:
Derfor tager vi nu fat i Lagmanden, som allerede har fået en forhåndsorientering, for at søge at få tilført 60 millioner i offentlig investering til Smyril Line. Dette må gennemføres hurtigt og uden at pressen får indsigt i dette, idet det vil betyde et “run” fra vores almindelige kreditorer. Lagmanden får en præsentation af alternativ 2 og 3, skrivar stjórin.
Í leikskránni stendur eisini, at ein loysn við landskassan má fyriliggja 4. november, tí fundur verður við Fjord Line 5. og 6. november, og 7 november falla avdrøgini til senior-bankarnar til gjaldingar.
Aftaná, at felagið hevur goldið 10,4 milliónir 7. november, er felagið reelt tømt fyri likviditet, skrivar stjórin. Sum øllum kunnugt varð gingið hart á løgtingið, so hart, at Tórbjørn Jacobsen, tók í høvd og reyv á Petur Holm, og blakaði hann á dyr, men stjórin og nevndin fingu tað, teir komu eftir. 60 milliónir. Men afturfyri fingu umboð fyri landsstýrið, pressu og onnur hent amboð, innbjóðing, at vera við tá rutan til Esbjerg herfyri varð tikin í nýtslu.
Pengarnir úr landskassanum komu væl við.
Har var alt betalt - ferðaseðil, matur og frí barr.
Miðlarnir, sum fáa søt halt-kjaft bomm, skrivaðu:
Smyril Line á rættari kós, he, he...
Soleiðis hekk tað saman - inntil næstu ferð. Leikskráin var: Skitið Holm´stráð. Hvat tá...


text:
Nú er veđurhanin aftur farin at mala á Vaglinum. Viđ sjálvum borgarstjóranum á odda var fyri einum ári síđani mikil goragangur um, at Musikkskúlin mátti ikki byggjast á mentanarřkinum í Sortudíki. Alskyns tekningar og ćtlanir flugu um oyruni á fólki viđ nýggjum stađsetingum í Kommunuskúlanum, viđ Marknagilsvegin og viđ Landavegin.
Til endans varđ trýst ígjřgnum ein loysn viđ Musikkskúlanum á einum stykki viđ Landavegin, sum var griviđ út til ítróttarhřll. Hyggjuráđini vóru at flyta projektiđ fyri skúlan viđ Norđurlandahúsiđ út á hetta stykkiđ viđ Landavegin.
Arbeitt hevur hetta seinasta áriđ veriđ viđ at laga projektiđ til ta nýggju stađsetingina. Hon er nú komin so langt, at bćđi mentanamálanevnd og fíggjarnevnd Tórshavnar býráđs hava samtykt at bjóđa arbeiđiđ út millum seks arbeiđstakarar, so byggingin kann byrja nakađ skjótt og verđa liđug nćsta summar. Endaliga avgerđin skal takast í sjálvum býráđnum, men har er máliđ av enn ósřgdum grundum ikki komiđ á skrá.
Nú frćttist, at Musikkskúlin skal ikki longur vera á Landavegnum. Borgarstjórin hevur fingiđ ein tanka. Og tann tankin er, at Musikkskúlin liggur best á Skálatrřđ. Hetta hevur hann kunngjřrt á almennari samkomu fyri tónlistaáhugađum uttan at býráđsins mentamálanevnd ella ađrar nevndir í tí nevndarstýrdu kommununi yvirhřvur eru kunnađar um nakađ.
Ein slík ćtlan fer fyri tađ fyrsta at seinka Musikkskúlanum nógv. Fyri tađ nćsta fer hetta at gera Musikkskúlan nógv dýrari. Tađ ber neyvan til at brúka projektiđ úr Sortudíki og av Landavegnum niđri á Skálatrřđ. Sostatt eru pengarnir, sum eru goldnir fyri projektiđ higartil, farnir fyri skeytiđ.
Og er tađ so, sum tíđindi ganga um, at Musikkskúlin viđ makt og vold skal tvingast saman viđ eini stórari konserthřll, sum skal matja sjálvan Tjóđpallin, tá hann eina ferđ kemur, so er skjótt at rokna út, hvřr iđ verđur viđ sviđiđ so. Dentur verđur óivađ lagdur á hallarstórleikan, međan tann fitti Musikkskúlin hvřrvur úr myndini.
Tá samgongan á Vaglinum ikki longur tekur undir viđ sínum egna alva um Musikkskúla á Landavegnum, eru helst bestu ráđini at rógva aftur á aftur ćtlanina viđ Norđurlandahúsiđ. Har ber til at byggja ein góđan Musikkskúla til frama fyri okkara tónleik og tónleikarar, og har stendur skúlin best á miđjari leiđ millum útryđjurnar í býnum.
Nú rundferđin viđ Musikkskúlanum tykist skula halda fram, hevđi tađ sřmt seg býráđnum at endađ rundferđina, har hon byrjađi.
Jógvan Arge varaborgarstjóri úr Tjóđveldi
---


text:
FM-róður, Camping-treff og nógv spennandi ítróttar-, undirhalds- og mentanartiltøk eru á skránni (mynd Jantórur E. Joensen)
Næstsíðsta vikuskifti í juni er Fjarðastevna, sum í ár er á Skála. Hetta hendir fjórða hvørt ár. Fjarðastevnan skiftir millum Vestmanna - annaðhvørt ár - og Strendur, sum hevur stevnuna fjórða hvørt ár, eins og Skála. Tað serliga við Fjarðastevnuni í mun til árligu bygdastevnuna, sum vanliga er á Skála, er, at FM-kappróður er á skránni. Tá verður eisini vanliga væl meira gjørt burturúr. Soleiðis er eisini í ár.
Stevnan byrjar longu mikukvøldið við, at Campingplássið letur upp fyri vitjandi. Hóskvøldið er Skála kirkja karmur um eitt "syngið-við-tiltak". Summarsálmar eru á skránni, Niels Pauli Danielsen, sum í nógv ár var prestur her, hevur andakt, og aftaná verður kirkjukaffi. Hóskvøldið verður eisini fyrsti fótbóltsdysturin á stevnuni spældur, og dystir er allar dagarnar.
Fríggjadagin er barnahúsið Sellan ramman fyri biografi og sløkkiliðsmanna-show við vatnkapping , framsýning verður í skúlanum, hon er opin allar dagarnar, og skipað verður fyri rúsfríum ungdómsdiskoteki í Losjuni. Tivoli letur upp um kvøldið og er opið allar dagarnar.
Leygarmorgunin verður byrjað við morgunmati í ítróttarhøllini. Fleiri barnatiltøk eru á skránni, harímillum leikaloppumarknaður, Kaptajn Gardar og gyklarin Ásbjørn vitja og Óvita Blues Band spæla. Aftan á barnaróður, sum byrjar kl 13, verður so spennandi FM-róðurin, sum byrjar kl. 15. Um kvøldið er grillkvøld uttanfyri ítróttarhøllina, sum endar við stevnurøðu. Sangur verður við Kommunuboys, mannaðir við býráðslimum. Teir hava eisini onkran grønlendskan sang á skránni. Ein tíma fyri midnátt byrjar dansur í ítróttarhøllini við Jens Marna, Evi, Halli og Kristinu.
Sunnudagin eru útvarpsgudstænasta í kirkjuni og møti í Nerija. Sunnudagsskúlatiltak verður á fótbóltsvøllinum. Seinnapartin verður Fjarðastevnurenning, og kl. 16 verður Pól F.-tiltak, har Hans J. Kollslíð hugleiðir og Hanus G. Johansen fer at syngja Pól F.-sangir.
Bæði fyrireikarar og skálafólk annars eru spent til stevnuna og vóna, at nógvir gestir koma at vitja bygdina hesar dagar. Fullfíggjað skrá verður at síggja bæði í prentaðum og digitalum miðlum fáar dagar undan stevnuni.
Attachment1: http://www.runavik.fo/Data/Register/0CAD447D-7512-4D78-91F1-F8E935EB9824/FB232055-057F-4B11-9A9E-3B77CB925C29/4976EF9D-86B8-4F4F-8DC0-2E4A445DB57B.docx


text:
Øll kunnu senda inn tilfar til Vencil, og tað kann gerast alt árið runt. Lýst verður á heimasíðuni við tíðarfreistini, sum vanliga er 1. august.
Treytirn fyri upptøku er, at talan er um skaldskap á bundnum ella óbundnum máli, uppíroknað essays, ella stutt ummælir av nýggjari føroyskum skaldskapi, og at tað er væl og virðiliga arbeitt ígjøgnum og stórt sæð liðugt, áðrenn tað verður sent okkum.
Teksturin, sum verður sendur inn skal verða sendur teldutøkur á til vencil@vencil.fo.
Síðani gera vit viðmerkingar til tekstin og senda hann aftur, so at høvundurin kann arbeiða tekstin lidnan.


text:
Løgtingslóg um trygd á sjónum hevur ásetingar um, at øll skip, eisini smærri før, skulu vera smíðað, útgjørd og rikin soleiðis, at mannalív á sjónum eru tryggjað á bestan hátt, og við atliti til ta nýtslu, skipið til eina og hvørja tíð er ætlað.
Nærri ásetingar um krøv til tey ymisku skipasløgini eru at finna í teknisku reglunum frá Sjóvinnustýrinum.
Í høvuðsheitum kunnu ásetingarnar býtast upp soleiðis:
Fráboðan frá Sjóvinnustýrinum B: Ferðamannaskip í altjóða sigling, handilsskip 15 metrar og longr,i umframt stuttleikaskip 24 metrar og longri
Fráboðan frá Sjóvinnustýrinum D: Ferðamannaskip í innanoyggja sigling
Fráboðan frá Sjóvinnustýrinum E: Fiskiskip 15 metrar og longri
Fráboðan frá Sjóvinnustýrinum F: Vinnufør undir 15 metra longd
Afturat hesum eru tekniskar fyriskipanir galdandi fyri skip og før, sum ikki koma undir ein av omanfyri nevndu bólkum, umframt at uppaftur aðrar smærri fyriskipanir við meira almennum innihaldi eru galdandi fyri fleiri skipabólkar undir einum, t.d. reglur um larm umborð á skipum, reglur um lyfti- og lossiútgerð v.m.
Um so er, at tað fyri smærri før ikki eru givnar tekniskar reglur sambært fráboðan frá Sjóvinnustýrinum er lógin um trygd á sjónum galdandi við teimum ásetingum, sum nevndar eru omanfyri.
Tær teknisku reglurnar fevna um fleiri ringbind av teksti. Í hesum eru ásetingar um byggikrøv, brunatrygd, stabilitet, bjargingar-útgerð, radioútgerð, útgerð móti dálking, sýn av skipum v.m.
Umframt tekniskar ásetingar frá Sjóvinnustýrinum verða tekniskar reglur frá klassafeløgunum, t.d. frá Det Norske Veritas, Bureau Veritas og Lloyd's Register brúktar í sambandi við bygging og við ravmagns- og maskinútbúnað á skipum.


text:
Kort geva avsláttur í djóra- og stuttleikaparkum í Danmark11-07-2016
Nú kunnu allir kundar, sum hava kort í Eik, fáa upp í 25 % í avsláttri av atgongumerkjaprísinum til ymiskar stuttleikaparkir og djóragarðar í Danmark.
Nýtsluyvirlit í Netbankanum07-07-2016
Nú verður lættari at fylgja við, hvar pengarnir fara
Eva og Thomas fingu Eik legat04-07-2016
Eva Drewsen og Thomas H. L. Giehm hava fingið kr. 15.000 í part til uttanlandsuppihald í sambandi við útbúgving
Eik Banki framvegis SIFI-peningastovnur29-06-2016
Fíggjareftirlitið boðar frá, at Eik Banki framvegis er serliga týðandi peningastovnur í Føroyum
Audio Respons dettur burtur 24. juli27-06-2016
Frá 24. juli er ikki longur møguligt at ringja inn til Audio Respons (Telefontænastuna) á tel. 209090.


text:
Eftir at staðfest var, at gamli skúlin á Giljanesi ikki skuldi renoverast, varð avgjørt at taka hann niður og byggja nýggjan skúla.
Nýggi skúlin verður bygdur í tveimum stigum. Fyrra byggistig umfatar skúlastovur og fyrisiting, meðan seinna byggistig m.a. umfatar serstovur.
Bygningurin við tilhoyrandi tøknirúmum og leiðingum er fyrireikaður til eina lágtemperaturskipan (lágorkuskipan). Á hendan hátt ber lættliga til at skifta ketlar út við alternativar orkukeldur, t.d. hitapumpur.
Ventilatiónin er stýrd eftir tørvi, so at skúlastovur og onnur høli verða ventilerað eftir júst tí tørvi, sum hvørt rúmið hevur. Hetta merkir, at samlaða luftskiftið, og harvið eisini rakstrarkostnaðurin, verður so lítið, sum til ber.
Byggiharri: Vága Kommuna
Byggiharraráðgevi: Ráð
Ráðgevarar: SNA, LBF, SMJ Ráðgevandi verkfrøðingar


text:
Aftur í ár verður møguleiki hjá øllum teimum ið fara undir hægri lestur, at koma á Pisudag, at frætta nærri um øll tey praktisku, fíggjarligu og sosialu viðurskiftini ið standa fyri framman, hjá ein nýggjum lesandi í einum nýggjum býi. Skráin er soljóðandi:
Upplegg: * Meginfelag Føroyskra Studenta (MFS.fo) greiður frá um praktisku viðurskiftini, og hvat MFS fæst við. * EIK greiður frá um tey fíggjarligu viðurskiftini. * Altjóða Skrivstovan (ASK.fo) greiður frá, um hvat tað vil siga, at fara undir hægri lestur.
Stuttur stedgur * Fari verður í bólkar har møguleiki er at tosa vid lesandi ið lesa í sama lestrarbýi og at tosa vid onnur ið fara sama veg.
Umframt okkurt lekkurt til góman, fer fløguaktuelli Petur Háberg at spæla tónleik.
* í EIK á Saltangará týskvøldið 5. august kl. 19.00 * í Ungdómsdeildini hjá EIK í Tórshavn mikukvøldið 6. august kl. 19.00
Tiltakið er ókeypis og tað er ikki neyðugt at tekna seg!


text:
Í morgin byrjar Evropeiska JuniorMeistarastevnan í svimjing, við luttøku av eisini føroyskum svimjarum.
Startlistin til dag 1 sæst her, har vit síggja at føroyingarnir skulu royna seg tilsamans 7 ferðir, hendan fyrsta morgunin.
- Kapping 1, kvinnur 50 bringu – Rebekka Trygvadóttir 35.29
- Kapping 3, kvinnur 100 frí – Alisa Vestergård 1:00.65 og Vár E. Eidesgaard 58.12
- Kapping 4, menn 400 frí – Johan N. Dam 4:14.05
- Kapping 7, kvinnur 400 blandað – Rebekka Trygvadóttir 5:18.94
- Kapping 8, menn 200 bringu – Rani Jacobsen 2:36.00 og Rókur Trygvason 2:24.49
Live Timing verður at síggja her og beinleiðis stroyming her
Kappast verður fram til og við sunnudagin. Startlistar og úrslit osfr síggjast her


text:
Oda Strøm
22.02.2018 - 22:32
Sjúrður Skaale hevur í kvøld lagt eitt skriv út á Facebook, har hann viðmerkir kritikkin, sum hann kom við um leguhúsið Zarepta í 2. parti av sendirøðini Gud signi Føroyar - "latið børnini koma til mín".
- Tann kritikkur av pedagogikkinum á Zarepta fyri umleið 40 árum síðani, sum eg førdi fram í sendingini í kvøld, standi eg sjálvsagt við. Men tann hyggjarin, sum ikki kennir meg, kundi lættliga fáa ta fatan, at hetta endurspeglar alt tað, eg haldi um Zarepta og kanska enntá brøðrasamkomuna sum heild.
Sjúrður sigur víðari, at tað ger tað tó ikki, og at kristnar kirkjur og samkomur gera nógv gott í samfelagnum.
- Eg haldi, at kristnar kirkjur og samkomur gera sera nógv gott í samfelagnum. Tær gera sosialt arbeiði. Tær fáa fólk, sum eru komin illa fyri av t.d. alkoholi, á rættkjøl. Tær læra, at vit skulu hava umsorgan hvør fyri øðrum. Tær styrkja samanhangsmegina í samfelagnum.
- Men tað er eingin loyna, at eg ikki haldi alt, sum verður gjørt í kristindómsins navni, vera rætt. Eg haldi ikki, at einstøk, útvald bíbliuvers skulu brúkast beinleiðis í politikki. Eg haldi ikki, at Bíblian skal tulkast fundamentalistiskt. Og eg haldi avgørt ikki, at nakar skal taka sær rætt til at hótta børn við helviti, um tey ikki trúgva hesum ella hasum.
Tað er nevnliga serliga tað, at tosað verður við børnini um fortapilsi, sum Sjúrður ikki dámar.
- Men at tosa við børn um ævigt fortapilsi í helviti, er ikki gott. Ikki minst tí eingin skilir hvat tað er ella hvat tað merkir.


text:
COOKIE DOUGH ÍSUR
Eg kundi liva av ísi. Tað er barasta soo lekkurt. Mín yndis er Ben & Jerrys. Teir eru bara so forbiði dýrir, so nú hugsaði eg at eg skuldi royna at gera mín egna. Hendan uppskriftin av cookie dough, kann sagtans nýtast til tveir litrar av ísi. Nú tá man er farin í gongd at líka væl ha? Eg kann hvussu er heilsa og siga, at ein litur hvørvur skjótt 😉
Cookie dough:
50 g smeltað smør
50 g sukur
50 g putursukur
1/2 tsk vaniljusukur
1/3 dl mjólk
1/4 tsk salt
115 g hveitimjøl
30 g myrkari sjokulátu
Arbeiðsháttur:
Elt alt tilfarið væl saman við hondunum ella einum pískara. Rulla síðani í nakrar avlangar pylsur, og legg deiggið í frystaran. Tá deiggið er blivið nøkunlunda hart, tekur tú tað út og skerur tað í smáar bitar.
Eg keypti ein litur av vaniljuísi (um tit er ordiliga tolnar og djarvar, kunnu tit gera heimagjørdan ís). Eg tók eitt sindur av ísinum úr eskjuni, og koyrdi cookie dough og myrku sjokulátuna ímillum løgini av ísi. Til seinast rørdi eg tað saman, soleiðis at cookie dough og ísurin bleiv til ein heild.
Koyr síðani ísin í aftur eskjuna og fryst í umleið ein tíma.
So er klárt at eta! OMG hetta smakkar væl! Eg pyntaði við eitt sindur av karamel bitum og sukurkúlum. Mums!
Vælgagnist!
M&K


text:
Ársins mannfólkarenning í Havnadali fekk stóra undirtøku. Góða veðrið seinastu dagarnar og eitt tiltak við feitum bilum hjá P/F Wenzel, góðum mati frá Leif Vant, drekka frá Føroya Bjór og undirhaldi gjørdi at tað var av bestu umstøðum at fáa eina væleydnaða mannfólkarenning og var tað ein stórur hópur sum rann frá Føroya Bjór kl. 13
Sjálvt um 5 kilometra rutan var áleið tann sama sum undanfarin ár, so vóru kortini fleiri avbjóðingar. Nýggjur vegur er komin millum Tórshavn og Argir, vegurin í Vika er grivin upp og tað er altíð spennandi hvussu slepst yvirum ósan í Sandágerði. Sum siðvenja er, so var net spent út í Sandágerði, og máttu menn tí eisini grulva nakrar metrar. Kortini var ferðin høg og longu aftaná smáðar 23 minuttir byrjaðu menn at koma á málið sum var hjá Wenzel. Fyrstur um málstrikuna var Dánjal Dahl Ljósheim við tíðini 22,49 minutt og honum á baki komu sjey mans sum runnu undir 24 minutt. Liðkappingina vann Bragdið.
Í opna bólkinum var úrslitið
1: Dánjal Dahl Ljósheim 22,49
2: Steffan Klein Poulsen 23,27
3: Magni Jóhnson Hansen 23,33
Veteranar
1: Andrass Joensen 23,45
2: Hallur Holm 23,56
3: Hjalti Eliassen 27,14
Superveteranar
1: Bartal M. Kass 31,38
2: Aksel Ljósheim 40,45
Liðkapping
1: Bragdið
2: Team Vatnhamar
3: Skechers 2
øll úrslitini síggjast her. fleiri myndir eru í myndasavninum.


text:
Orð: Bernt Andreas Støylen
Lag: Sigurbjörn Einarsson
Týtt: Petur Jacob Sigvardsen
Viðmerking: Týddur í 2006.
1. Eg veit um himna bjørtu borg
í sólskini man roða.
Har er ei skuggi, synd og sorg,
ei nakað mein at skoða.
2. Guds einkarsonur situr har
so undursamur, blíður.
Hann uggi, hjálp og vón er mær,
og hann mær til sín býður.
3. Meg, fátækt barn og neyðars mann,
hann fann og eiga vildi.
Til heimland sítt meg leiðir hann
av náði og við mildi.
4. Gud faðir, tøkk eg veiti tær,
í Jesu Kristi navni,
títt halga ljós tað lýsir mær,
– tín himmal fyri stavni.


text:
- Denne begivenhed er allerede afholdt.
Løksbio: Truman
23. april 2017 @ 20:00 - 22:00| Kr.80
“Truman – vinir fyri lívið” er nýggjasta rørnadi spanska dramaið hjá leikstjóranum Cesc Gay.
Filmurin snýr seg um Tomás, sum býr í Kanada. Tomás fer óvæntað (overraskelse) til Madrid at vitja sín besta og elsta vin Julián, sum býr saman við trúfasta fylgisveini sínum: hundinum Truman.
Julián er tó ein avgjørdur maður, sum veit, hvat hann vil, so tá hann og Tomás brádliga hittast aftur, er tað ikki sum eftir ánnið. Saman fara teir teir næstu fýra dagarnar á eina kensluliga ferð, har teirra vinarlag, felags upplivingar, aldur – og endin á lívinum – verða viðgjørd. Tað gongur stutt tíð, so eru teir í sera kenslubornum støðum, sum tó eisini geva teimum minnir fyri lívið.
Tragikomiska søgan varpar ljos á vinarlagið, og hvussu tað ber við sær glaðar og syrgiligar løtur. Og hvussu endar man eina vitjan – og eitt heilt lív saman – á besta hátt, tá man veit, at tað er seinastu ferð, man sær hvønn annan?
Í leiklutinum sum vinirnir, Julián og Tomás, eru virðisløntu sjónleikararnir Ricardo Darín og Javier Cámara. Teir verða stuðlaðir av virðisløntu Dolores Fonzi í leiklutinum sum Paula, sum er systkinabarn Julián.


text:
Vælkomin á mína heimasíðu
Eg búgvi í Hoyvík, saman við mínum lívskærleika Hildur og okkara deiligu børnum: Sjúrði, Brim og Helga. Vit liva eitt vanligt lív sum flestu familjur í Føroyum, har vit royna at fáa gerandisdagin at hanga saman. Og at trívast í arbeiðslívinum og saman við vinum, familju og fólki sum heild í frítíðini. Gerandisdagurin er mangan merktur av strongd – serliga tí eg havi verið so nógv burtur frá heiminum, síðani eg fór upp í politikk. Men hann er sjálvandi eisini merktur av ríkum løtum og gleðini við at búgva og virka í Føroyum saman við teimum, tú ert góður við.
Eg eri føddur í Danmark, har foreldrini hjá mær lósu. Men eri uppvaksin í Hoyvík, sum tá var ein lítil bygd uttan stórvegis samband við Havnina. Vit gingu eftir mjólk hjá Aksel og Karolinu Simonsen, sum høvdu kúgv í kjallaranum. Onnur fingu mjólk heima á Garði frá Poul Vang, bónda. Áðrenn Hoyvíkin fór at vaksa seinnu helvt av 70’árunum og nýggir skúli varð bygdur, gingu vit fleiri skúlaflokkar saman í Gamla Skúla í Hoyvík annaðhvørt ár. Og í gamla skúlanum á Hvítanesi annaðhvørt ár.
Uppvøksturin í Hoyvík, har vit eisini sluppu at taka lut í vanligum arbeiði við hoygging, seyði, neytum, at vera á floti og seta sildagørn, hevur havt stóran týdning fyri meg. Men í dag fáist eg tíverri alt ov lítið við tílíkt. Vinfólk og verfamilja fáa tíbetur onkuntíð drigið meg við til okkurt.
Eg búgvi sjálvsagt enn í Hoyvík, har vit enn hava eitt sterkt samanhald og kenna okkum sum hoyvíkingar. Ítróttarfelagið H 71 og hondbólturin hevur havt ein serstakan týdning fyri bygdina – og fyri meg. Havi leikt sjálvur, vant lið og sitið í nevndini í mong ár sum yngri. Og nú felagið er vaksið og mong dugnalig fólk skipa arbeiðið í felagnum, royni eg at fylgja væl við øllum og taka eina hond í við onkrum, tó at tað er alt ov sjáldan.
Eg eri tjóðveldismaður um ein háls. Og tað eri eg errin av. At kenna meg sum part av tí rørslu og tí flokki, sum hevur havt ein so týðandi leiklut í føroysku samfelagsmenningini. Haldi, at øll tey frambrot og virði, sum eru skapt í Føroyum og sum vit byggja okkara framtíð á, eru ald fram av stríðnum fyri fólkaræði, samhaldsfesti og javnrætti hjá okkum sum menniskju og sum tjóð í heiminum. Og tað er hetta sum hevur verið kjarnin í tjóðskaparrørsluni í Føroyum og skal verða tað frameftir.
Í øllum mínum politiska arbeiði, eru tað hesi hjartamálini, sum dríva verkið, og eru ýtini, sum eg stevni eftir:
1. Sjálvsvirðing og samleiki í heiminum: Føroyingar skulu hava sama rætt til at virka í heiminum sum onnur fólk. Vit skulu samstarva við hvønn vit vilja, gera avtalur við hvønn vit vilja og taka somu ábyrgd í heiminum sum onnur. Okkara mál, mentan og samleiki skal virðast og mennast á jøvnum føti við onnur. Soleiðis fáa vit sjálvsvirðing, soleiðis virða vit onnur og soleiðis skapa vit eitt eitt nútímans og fjølbroytt samfelag, ið ikki goymir seg fyri umheiminum.
2. Hvør einstakur hevur sama rætt til frælsi: Hvør einstakur skal hava sama rætt og frælsi til at velja, virka og virðast í Føroyum, um vit taka við somu skyldum og ikki gera okkum inn á frælsi hjá øðrum. Ongin samfelagsbólkur ella einstaklingur skal hava framíhjárættindi í samfelagnum. Uttan mun til um vit eru kvinnur ella menn. Ung ella eldri. Um vit eru fødd rík ella fátøk. Um vit bera brek ella sjúku. Um vit búgva ymsastaðni í landinum. Um vit hava ymsan húðarlit, trúgv, uppruna ella kærleikslív.
3. Rættartrygd og avleiðingar: Rætturin hjá øllum til at velja, virka og virðast skal tryggjast í grundlóg og einum vælvirkandi fólkaræði og rættarsamfelag, har øll, ið taka avgerðir standa til svars, og har brot á lógir, reglur og rættindi fáa avleiðingar.
4. Frælst vinnulív uttan serrættindi: Frælsi hjá øllum at velja, virka og virðast skal grundast á eitt veruliga frælst vinnulív, óheft av politiskum serrættindum til útvaldar einstaklingar, bólkar og útvaldar vinnur. Har dugnaskapur, førleiki og virðing fyri avtalum, lógarkørmum, umhvørvi og trivnaði eru avgerandi fyri møguleikan at dríva vinnu innan fjølbroytt økir og kasta av sær til samfelagið.
5. Óheftur búskapur: Frælsi hjá øllum at velja, virka og virðast skal kjølfestast í ein sjálvberandi búskap, ið er óheftur av studningi uttaneftir, men bygdur á samhaldsfastar og rættvísar skatta- og avgjaldsskipanir, langtíðarjavnvág og ábyrgd fyri komandi ættarliðum.
6. Sosialt rættvísi og vælferð: Frælsi hjá øllum at velja, virka og virðast skal styrkjast í sosialt rættvísum vælferðar- og heilsuskipanum, ið øll fíggja í felag eftir evnum, men fáa gagn av eftir tørvi. Stórar broytingar og íløgur skulu gerast komandi árini á hesum øki til tess at broyta eina strivna og skrivstovuvaldamerkta sentralskipan til skapandi og fjøltáttað hjálpar- og trivnaðartilboð til borgaran.
7. Fræls mentan, útbúgving og gransking: Frælsi hjá øllum at velja, virka og virðast skal taðast og alast við stórum íløgum í mentanararbeiði og mentanartilboð í breiðastu merking: Nútímans og fjølbroyttir dagstovnar, skúlar, útbúgvingar, granskingarstovnar, frítíðartilboð, mentanarstovnar og skapandi list á altjóða støði.
8. Frælsi hjá okkara eftirkomarum: Frælsi hjá øllum at velja, virka og virðast skal tryggjast við framsóknum umhvørvis-, orku og náttúrupolitikki bæði heima og í altjóða samstarvi, sum kann broyta sjálvsøknu ovurnýtsluni av jarðarinnar tilfeingi hjá okkara ættarliði og okkara heimsparti til ein møguleika hjá nýggju ættarliðunum at byrja á øðrum grundarlagi.
Høgni Hoydal
Um meg sjálvan
Føddur: 28. mars 1966.
Foreldur: Gunvør og Kjartan Hoydal.
Hjúnafelagi: Hildur Hermansen.
Børn: Sjúrður (f. 1988), Brim (f. 1990) og Helgi (f. 1996).
Útbúgving: Samskifti og søga.
Yrki: Dekkari hjá Vaktar- og Bjargingartænastuni. Læraravikarur í Eysturskúlanum í Tórshavn. Programmfólk í Sjónvarpi Føroya. Ymisk fyrifallandi arbeiði í lestrartíðini: M.a. á Bacalao í Tórshavn. Á kryvji- og roykivirkinum Samm-Fisk í Tórshavn. Vaskifólk í barnagarði í Tórshavn. Grótlaðari hjá Henningi Thomsen eldra.
Álitisstørv: Valdur á ting fyrstu ferð á valinum í 1998. Varaløgmaður og landsstýrismaður í sjálvstýrismálum, lógarmálum og norðurlandamálum 1998-2003. Landsstýrismaður í mentamálum styttri tíðarskeið í 2000 og aftur í 2003. Varaløgmaður og landsstýrismaður í uttanríkismálum og noðrulandamálum 2008. Valdur í fólkatingið 2001-2011, Avloystur av Tórbjørn Jacobsen í landsstýristíðini 2001-2003. Afturvaldur á ting á valinum 2002, 2004, 2008, 2011. Limur í Norðurlandaráðnum 2011-. Í formansskapinum fyri Norðurlandaráðið 2013-. Limur í stýrinum fyri Nordisk Kulturfond 2015-.
Heimstaður: Móritsarvegur 12, FO-188 Hoyvík.
Teldupostadressa: hognih@logting.fo
Telefon nr. +298 220 250


text:
Meira tíð til barnið
Øll børn hava rætt til ein tryggan og mennandi gerandisdag. Meginparturin av unga lívi barnsins er á stovni, og tí raðfesta vit barnsins trivnað og menning hægri. Vit vilja gera íløgur í børnini og geva dagstovnunum betri rúm til námsfrøðiligt innihald og menning. Vit seta í verk námsfrøðiligu stevnumiðini fyri allar dagstovnar og hækka normeringina. Í 2017 seta vit 10 milliónir krónur av til at lyfta økið.
Innihaldið í dagstovnunum skal byggja á eina heildarfatan av barninum, har umsorgan, spæl og læra eru týdningarmiklir tættir. Børnini skulu fáa avbjóðingar og verða stuðlað í fjølbroyttu menningini og læruni. Námsfrøðiligu stevnumiðini byggja á myndina av einum barni við nógvum førleikum, sum skal hava møguleikar at ávirka egið lív. Hetta er neyðug fortreyt fyri, at børn kunnu vera virknir luttakarar í at mynda egið lív og gerast virknir luttakarar í einum demokratiskum samfelag.
Við hægri krøvum til námsfrøðiliga innihaldið er neyðugt at vit sum samfelag raðfesta og virða arbeiðið við børnum hægri. Tjóðveldi vil hækka normeringina á dagstovnunum við einum hálvum tíma fyri hvørt barnið í vøggustovu og barnagarði, og við einum triðingstíma fyri hvørt barnið í frítíðarskúla. Í 2017 seta vit 10 milliónir krónur av til at lyfta dagstovnaøkið. Langsiktaða málið er at nærkast normeringini, sum Føroya Pedagogfelag mælir til í áliti um normeringar frá Novembur 2014.
Tjóðveldi vil tryggja, at børn við serligum avbjóðingum hava somu sømdir og sama rætt sum øll onnur børn í øllum viðurskiftum.
Rættindi og tørvur hjá barninum koma í fremstu røð, og øll hava rætt til ein tryggan og mennandi uppvøkstur. Tryggleiki er hornasteinur í familjulívi, og Tjóðveldi vil tryggja at familjuráðgeving verður veitt, har tað er tørvur á tí. Neyðugt er eisini at tryggja tíðarhóskandi og sterka barnavernd í Tórshavnar kommunu aftrat sterkum SSP-samstarvi millum skúla, sosialmyndugleikar og løgreglu.


text:
Dagtilhaldiš Ternulįg er partur av eind 9 ķ Trivnašardeplinum.
Dagtilhaldiš heldur til į Sundsvegi ķ Tórshavn. Tilbošiš er ętlaš eldri borgarum viš menningartarni, sum ikki longur megna ein arbeišsdag į virknis- og verkstašstilboši. Tilbošiš er einans fyri borgarar sum bśgva į sambżlum og eru soleišis fyri, at tey fatanarliga, sosialt og likamliga eru fųr fyri at luttaka og fįa gagn av gerandisdegnum ķ dagtilhaldinum. Tilbošiš er opiš gerandisdagar kl. 10-15.
Dentur veršur lagdur į at hava ein skipašan gerandisdag ķ dagtilhaldinum, har mųguleiki er fyri at luttaka ķ ymiskum virksemi umframt sosialari samveru og prįti.
Ķ dagtilhaldinum er ymiskt į skrįnni, sum t.d. ķtriv, kropsligar venjingar og tśrar śt av hśsinum. Jólasųla er į hvųrjum įri saman viš Verkhśsinum Virkni, har lutir, sum eru virkašir ķ Ternulįgiš, verša seldir.
Dagtilhaldiš Ternulįg
Sundsvegur 22100 Tórshavn
Teldupostur: susannac@av.fo
Dagført tann 26-09-2018


text:
NÝGGJASTU TÍÐINDI
Bubu á ferðFøroyskt átak, við føroyingum, kring um í Føroyum á súkklu, og við smáum konsertum við føroyskum sangum. Hetta eru eyðkennini fyri nýggjastu verkætlanina hjá Klovninum BUBU, sum saman við fleiri fara at súkkla kring um í Føroyum, fyri at savna inn pening fyri børn í Føroyum. “BUBU á ferð”, ið …Les meira »
Time Out byrjar aftur í næstumSinnisbati hevur tey seinasta tvey árini skipað fyri avvarðandibólkum fyri børnum og ungum, sum eru avvarðandi at fólki við sálarsjúku. Vit hava nú skipað fyri trimum avvarðandi bólkum, afturmeldingarnar frá teimum, ið hava verið i bólki, eru sera góðar. Bólkarnir verða stuðlaðir av tveimum fakfólkum, sum hava serkunnleika innan økið. …Les meira »
Freistin at avheinta vinningarVit vilja gera vart við, at freistin at avheinta vinningar um ein hevur vunnið tá vit seldu lutaseðlar á ólavsøku, er 15. september 2018! Hevur tú vunnið? Tú kanst kanna tað beint her:Les meira »
Hevur tú vunnið? Kanna tað her!Nú er tíð at kanna, um tú hevur vunnið ein av vinningunum sum var at vinna til okkara lutaseðlasølu á ólavsøku! Vinnararnir kunnu venda sær til Sinnisbata á sinnisbati@sinnisbati.fo (svarað verður skjótast gjørligt) ella við at ringja til tlf.: 597913 týsdagar og hósdagar millum klokkan 10-12. Tá ber til at avtala …Les meira »
Nógvar vinningar eru at vinna á ólavsøku!Nógvar fyritøkur og handlar hava stuðlað Sinnisbata við vinningum til okkara lutaseðla-sølu. Tað eru vit sera takksom fyri! Vinningar sum eru at vinna eru: Gómagott gávukort 400,- Silvursnið oyraringar, Trin 27 gávukort 300,- Køtlum gávukort 200,- Salong Shair, gávukort 300,- Akkuleya gávukort 300,- Árstíðirnar gávukort 500,- Jógvan Weihe gávukort 500,- …Les meira »
VIT ERU Á FACEBOOK
Unable to display Facebook posts.
Show error
Type: OAuthException
Code: 190
Subcode: 460
Please refer to our Error Message Reference.
Fleiri tiltøk er at finna her: ÁLMANAKKI


text:
Føroyingasøga er ikki varðveitt sum sjálvstøðug bók, men granskarar ivast ikki í, at
hon einaferð var til. Hildið verður, at upprunaliga søgan varð skrivað á roð í Íslandi
umleið ár 1210 – 1215, og verður hon roknað ímillum tær elstu íslendsku søgurnar.
Eingin veit at siga, hvør høvundurin var.
Partar av Føroyingasøgu eru tó flættaðir inn í ymisk íslendsk handrit, serstakliga
er talan um Ólavs søgu Tryggvason, Flateyjarbók og í einum handriti skrásett sum
AM 62 fol (Debes 1990:91). Danski søgumaðurin Carl Christian Rafn savnaði ymsu
søgubrotini saman og gav tey út undir heitinum Færeyínga saga í 1832. Útgávan hjá
Rafn er síðani týdd til føroyskt í fleiri umførum, og er hon tann søgan, sum vit í dag
kenna sum okkara ”Føroyingasøga”.
Føroyingasøga er skrivað umleið 200 ár eftir, at hendingarnar fóru fram. Ein
spurningur, ið granskarar grunda um, er, hvaðani høvundurin hevur fingið tilfarið til
søguna, og um søgan er álítandi sum søgulig kelda.
Mett verður ikki, at høvundurin sjálvur hevur verið í Føroyum, tó kennir hann
til føroysk landafrøðilig viðurskifti. Granskarar meta, at tilfarið til søguna er komið
frá fólki, ið hava havt samband við Føroyar, ella tey hava havt serliga vitan um
oyggjarnar.
Í íslendskum fornsøgum verður stórur dentur lagdur á ættartalvur, men so er
ikki í Føroyingasøgu. Hildið verður, at tað hongur saman við, at høvundurin ikki
hevur vitað nóg væl. Til dømis fáa vit einki at vita um ættarbondini hjá Grími
Kamban. Sama er galdandi fyri ættarsambondini hjá Gøtuskeggjum, ið søgan sigur
vera mætastu ætt í Føroyum. Har eru fleiri glopp í. Vit fáa eitt nú at vita, at Eyð hin
Djúphugda á veg til Íslands gifti sonardóttrina Óluvu í Føroyum, og skal hon vera
ættmóðir Gøtuskeggja, men høvundurin greinar ikki ættarliðirnar.
Søgugongdin í Føroyingasøgu fevnir um áleið áttati ár – frá umleið 950 til 1035. Tað
er trupult at meta um, hvussu álítandi Føroyingasøga er sum søgulig kelda (Debes
1990:91), tí lítið og einki av øðrum keldutilfari er at bera saman við og stuðla seg til.
Uppihaldið hjá Sigmundi og Tórir í Noregi, teirra víkingaferðir, eins og søgan
um Torkil Turrafrost og tíðin saman við honum verður hildin at vera ævintýratilfar, ið
sæst aftur í miðaldarsøgum við tí endamáli at gera søguna spennandi og hugtakandi.
At tíðarfesta hendingarnar í søguni verður gamli siðurin at seta hendingar í
samband við aðrar hendingar (tað verður nevnt relativ kronologi) nýttur t.d. stórar og
kendar bardagar, stjórnarár hjá kongum og jøllum. Kortini er tað at siga um
Føroyingasøgu, at stílurin í tíðarfestingunum er øðrvísi enn vanligi stílurin í íslendsku
fornsøgunum. Hann er meiri frásigandi, dramatiskur, eins og frásøgustílurin í søguni
yvirhøvur. Sum dømi kunnu nevnast ”líður nú vetur”, ”nú líða stundir” og ”leið nú
fram nakrar vetrar”.
Fornfrøðiligar kanningar styðja ymiskt í Føroyingasøguni. Prógv eru fyri, at
búseting var í Gøtu, í Sandoy, í Ergidali við Hov og helst eisini í Skúvoy í víkingaøld.
Hildið verður ikki, at tað er beint, at Havgrímur og Brestir og Beinir høvdu
helvtina av oyggjunum í len frá hvør sínum norskum harra. Sama verður sagt um, at
Leivur Øssursson skal hava havt Føroyar í len frá Magnusi Ólavssyni. Hildið verður,
at føroyingar hava rátt fyri egnum viðurskiftum (Debes 1990:105).
Lítið er at ivast í, at føroyingar høvdu tingstað í Tórshavn, og helst hevur tað
verið í Tinganesi.
Aðrar heimildir enn Føroyingasøga hava ta upplýsing, at maður, nevndur
Sigmundur Brestisson, boðaði kristnu trúnna í Føroyum fyri Ólav Tryggvason (Debes
1990:157).


text:
Í ergoterpiini á psykiatrisku deildunum eru 4 ergoterapeutar, harav ein er leiðandi ergoterapeutur.
Endamálið við ergoterapi
Teir sjúklingar, sum verða ávístir til ergoterapi, hava vegna sjúku ella brek, niðursettar førleikar, sum kunnu geva teimum trupulleikar við at virka í gerandisdegnum.
Endamálið við ergoterapeutiskari viðgerð er, at sjúklingurin fær ein so góðan og sjálvstøðugan gerandisdag sum til ber, við tí innihaldi, sum sjúklingurin sær sum neyðugt og ynskiligt.
Ergoterapeutarnir kanna, viðgera og eftirmeta førleikarnir hjá innlagdum og ambulantum sjúklingum. Tað verður lagdur stórur dentur á at sjúklingurin verður inddrigin í viðgerðina og, at hann hevur ávirkan á innihald og mál í viðgerðini.
Dentur verður eisini lagdur á alla tíðina at dygdarmenna tilboðini til sjúklingarnar. Somuleiðis er málið eisini at hava skipaðar mannagongdir, sum skulu tryggja øllum brúkarum somu atgongd til ergoterapeutiska viðgerð.
Ergoterapeutiska viðgerðin fevnir um
-egin umsorgan
-persónlig røkt
-at koma íkring úti og inni
-at klára seg sum borgara og brúkara í samfelagnum
Arbeiði
Lønt og ólønt arbeiði, húsligt arbeiði, skúli, útbúgving
Frítíð
Ymisk ítriv og áhugamál, ítróttur, vitja fólk og sosialt virksemi sum heild
Ì viðgerðini verður arbeitt við terapeutiskari viðgerð, har sjálvir førleikarnir, til at klára teir dagligu uppgávurnar,verða vandir. Men nógvir brúkarir hava ikki teir neyðugu førleikarnir, og tá ber til at tillaga arbeiðsuppgávur og/ella umhvørvi, fyri á tann hátt at kompensera fyri teimum manglandi førleikunum. Brúkarin kann á tann hátt gerast meiri sjálvstøðugur.
Endamálið er eisini at fyribyrgja, at sjúklingurin fær afturstig. Tí verður í viðgerðini hugsað um, hvørji tilboð og møgulleikar eru i nærumhvøvinum.
Ergoterapeut lesandi
Ergoterapiin hevur fasta avtalu við ergoterapeutskúlan í Esbjerg um at hava lesandi. Vit hava tó eisini lesandi frá øðrum ergoterapeutskúlum í Danmark,og har verður gjørd avtala fyri hvørja ferð.
Starvsfólk
Durita Isaksen, ergoterapeutur lsduria@ls.fo
Ruth Joensen, ergoterapeutur lsrutjo@ls.fo
Ingálvur av Reyni Jøkladal, ergoterapeutur
Jenny Lamhauge, ergoterapeutur
Heidi Jacobsen, ergoterapeutur (Farloyvil)


text:
HVAT KANN EG UPPLIVA?
Tjóðsavnið hevur sum høvuðsendamál at savna, granska og miðla vitan um føroyska náttúru, mentan og søgu. Á Tjóðsavninum kanst tú síggja spennandi høvuðsframsýningina í Brekkutúni, útisavnið Hoyvíksgarður umframt heilt serligar upplivingar í Koltri og Saksun.
Talan er bæði um fastar framsýningar og serframsýningar, sum verða settar upp í styttri og longri tíðarskeið, bæði á Tjóðsavninum og á øðrum støðum í landinum.
Framsýningar hjá Tjóðsavninum
Mentan og Náttúra
Føst framsýning um føroyska náttúru- og mentanarsøgu við tættum úr jarðfrøðini, plantufrøðini, sjódýrafrøðini landdjórafrøðini, fornfrøðini, fólkalívi og nýggjari søgu
Hoyvíksgarður
Hoyvíksgarður liggur í vøkrum gomlum landslagi stutt út miðbýnum í Havn. Ein náttúruperla og ein tíðarlummi, har tú kanst uppliva ein gamlan føroyskan garð við sethúsum og úthúsum.
Koltur
Koltur er eitt heilt serstakt og sjáldsama væl varðveitt dømi um byggingina í gamla bóndasamfelagnum. Her ganga náttúra, søga og gestablídni upp í eina hægri eind.
Dúvugarðar
Dúvugarðar í Saksun liggja sera vakurt í stórslignum landslagi. Gomlu sethúsini og úthúsini, sum eru 200 ár og yngri, eru útisavn.


text:
Formansskifti í New Tribes Mission
"NTM.FO er umskipað og í løtuni verður arbeitt við at broyta bygnaðin. Ólavur Jøkladal í Hoyvík er nýggjur formaður, og loysir hann Símin í Túni av. Símin gjørdist formaður í 2003, tá NTM.FO var stovnað og var hann formaður øll árini.
"NTM.FO er umskipað og í løtunui verður arbeitt við at broyta bygnaðin. Ólavur Jøkladal í Hoyvík er nýggjur formaður, og loysir hann Símin í Túni av. Símin gjørdist formaður í 2003, tá NTM.FO var stovnað og var hann formaður øll árini.
Í dag sær nevndin soleiðis út: Afturat Ólavi eru Victor Nielsen úr Klaksvík, Inga Simonsen úr Havn og Símin í Túni av Toftum í nevndini. - Óli á Grømma Jacobsen, sum býr í USA og Páll Poulsen í Havn, sum báðir hava verið við síðani 2003, ynsktu at taka seg úr nevndini. Teir verða tó knýttir at arbeiðinum hjá NTM.FO sum ráðgevarar.
Fyri framman standa nógvar uppgávur, og eitt tað fyrsta er ein fundur, har allir NTM vinir verða bodnir við. Ætlanin við fundinum er at kunna um nýggja bygnaðin og hugsanina um at gera meira brúk av tí tilfeingi, vit hava beint rundan um okkum. Tað vil siga, at nevndin í størst møguligan mun - ynskir at geva øðrum møguleika at hjálpa við teimum ymisku uppgávunum, sum liggja á NTM.FO
kelda: ntm.fo


text:
Líknandi greinar
Myndir móttøka á Almannaverkinum á Klaksvíksvegi 7
Her nakrar myndir frá móttøkuni í dag í samband við at Almannaverkinum lat upp á Klaksvíksvegi 7.
Stjørnan og Polarhav landa gullaks til Kósina ídag
Stjørnan og Polarhav landa júst nú á Kósini. Teir hava 191 tons av gulllaksi og var veiðan boðin út á Fiskamarknaður Føroyar. Teir byrjaðu veiðuna tann 11. juli, Stjørnan hevði 85,5 tons og Polarhava 105.5 tons. Partrola var eystanfyri Føroyar. Tað er Tavan í Leirvík, ið keypir lastina. SáH
Jónas á Bergi fekk talentnál ígjár og í dag fekk hann bronsunál
Jónas á Bergi hevur havt eina sera góða kapping hetta vikuskiftið í Klaksvík. Í gjár megnaði hann talentnálina og í dag startaði hann sum fyrstir í 4 x50 frí liðsvimjingini og hann gjørdi ikki mætari, at hann svam eina super tíð, 29,24 sekund og tað tryggjaði honum bronsunál og luttøku til føroyameistaraskapið í svimjing. Stórt Les meira…


text:
Søkt verður eftir tveimum námsfrøðingum 30-40 t. um vikuna. Annað starvið er fyribils til summarfrítíðina 2019. Størvini verða sett 15. aug. 2018 ella skjótast gjørligt. Barnagarðurin á Mýrunum liggur í einum náttúruvinaligum umhvørvi og er normeraður til 94 børn. Stovnurin er skipaður við 3 barnagarðsstovum, 2 vøggustovum og eini stovu til børn við serligum tørvi. … Continue reading Námsfrøðingar til Mýrunar í Runavík
Námsfrøðingar til Dagstovnin við Kráir
Søkt verður eftir námsfrøðingum at byrja 13. august 2018, ella eftir nærri avtalu. Talan er um størv á 30-40 tímar um vikuna. Í dagliga arbeiðinum leggja vit m. a. dent á: • at børn og starvsfólk trívast, og fáa avbjóðingar í gerandisdegnum. • at hava gott samstarv við foreldur og starvsfólk. • at skapa álit … Continue reading Námsfrøðingar til Dagstovnin við Kráir
Námsfrøðingar til Frítíðarskúlan við Stórá
Ert tú áhugaður í at geva børnum í frítíðarskúlaaldri mennandi, spennandi og kveikjandi upplivingar? So er møgulleiki fyri starvið við Stórá í Rituvík har vit dagliga eru um uml 87 børn, frá forskúlaaldri til 2. flok. Vit sóknast eftir 4 námsfrøðingum til Frítíðarskúlan við Stórá at byrja 13.08.2018 • Eitt starv sum námsfrøðingur/varðaleiðari 30 t/v … Continue reading Námsfrøðingar til Frítíðarskúlan við Stórá
STARVSFÓLK TIL DAGSTOVNIN Í ØKSNAGERÐI (Endurlýsing)
Námsfrøðingar til serstovuna Bólið Søkt verður eftir tveimum námsfrøðingum til serstovuna Bólið í dagstovninum í Øksnagerði at arbeiða 30-35 tímar um vikuna frá 6. august 2018 ella eftir nærri avtalu. Um námsfrøðingar ikki verða settir, kunnu hjálparfólk verða sett í tíðaravmarkað starv. Bólið er ein serstova til barnagarðsbørn, sum hava kontakt og samskiftis trupulleikar. Arbeiði … Continue reading STARVSFÓLK TIL DAGSTOVNIN Í ØKSNAGERÐI (Endurlýsing)


text:
Henrik Poulsen - DONG Energy.
DONG sigur 400 fólkum úr starviDONG Energy fyrireikar stórar sparingar og ætlar at siga 350-400 fólkum úr starvi. Hetta vil spara felagnum umleið 0,3 mia. krónur.
Í sambandi við framløguna av hálvársroknskapinum, boðar DONG Energy frá, at upp til 400 starvsfólk verða søgd úr starvi. Hetta verður gjørt fyri at gera bygnaðin í felagnum einfaldari og bíligari, so felagið verður kappingarført.
Í fjør vóru 300 fólk søgd úr starvi í DONG. Fíggjarliga gongur einki serligt hjá DONG og tølini á botnlinjuni eru einki at reypa av.
- Í februar í ár settu vit í gongd eina spariætlan, til tess at gera felagið meira virki og bygnaðin einfaldari. Hetta fer at styrkja kappingarføri hja felagnum. Hetta arbeiðið er nú liðugt og úrslitið er, at 350-400 størv verða niðurløgd, skrivar DONG í roknskapinum.
Ásbjørn Jacobsen/antares.fo


text:
Á fundi í Vinnuhúsinum í morgun í dag hava Føroya Arbeiðsgevarafelag og tey fimm arbeiðarafeløgini handað krøv síni til komandi sáttmálasamráðingar. Sáttmálarnir millum Føroya Arbeiðsgevarafelag og ávikavist Føroya Arbeiðarafelag, Havnar Arbeiðarafelag, Havnar Arbeiðskvinnufelag, Klaksvíkar Arbeiðskvinnufelag og Klaksvíkar Arbeiðsmannafelag ganga út 1. mai.
Samráðingarnar millum partarnar eru sostatt byrjaðar og halda fram hósdagin, tá næsti fundur partanna millum er avtalaður.
Nevndin í Føroya Arbeiðsgevarafelag førir samráðingarnar, og samráðingarleiðari er Kristoffur Laksá, nevndarlimur.
Til ber at lesa meira um mannagongdir o.l. í sambandi við sáttmálasamráðingar her.


text:
§ 1: Lið í fremstu kvinnu- og mansdeildini, 1. deild og 2. deild kunnu melda til steypakappingina hjá teimum vaksnu.
§ 2: Leikarar, óansæð aldur, hava bert loyvi at leika við einum liði í steypakappingini. Tað liðið, leikarin er skrásettur við, er galdandi alla steypakappingina.
Leikaralistin (dómaraseðilin) skal vera skrivaður áðrenn fyrsta dyst hjá viðkomandi liði. Tó kunnu fleiri leikarar, sum ikki eru skrásettir á øðrum liði, skrásetast eftir at fyrsti dystur er leiktur.
Tað er loyvi, at strika ikki nýttan leikara av dómaraseðlinum. Ikki nýttur leikari, sum er strikaður av dómaraseðlinum, kann spæla við øðrum liði.
Um eitt lið verður tikið úr steypakappingini, kunnu leikarar skrásettir á tí liðnum, ikki leika við øðrum liði.
§ 3: Tvey umfør í landskappingini verða spæld (kappingin hálvrunnin) áðrenn steypakappingin byrjar.
Stigatalvan í landskappingini eftir tvey umfør, er avgerandi fyri uppdeilingini av bólkunum og rættinum til heimavøll í steypakappingini.
Undanumførini í steypakappingini verða spæld fyri jól, har liðini, eftir lutakast, avtala leikdag innan ásettu tíðarrammu.
Kappingarnevndin ásetur leikdagar í bólkaspælinum.
§ 4: Liðini í 1. deild og 2. deild leika undandystir, sum verða leiktir eftir Cup-skipan.
Fremstu kvinnu- og mansdeildirnar leika ikki undandystir. Liðini í fremstu kvinnu- og mansdeildunum fáa pláss í bólkunum í steypakappingini eftir støðu í landskappingini eftir 2 umfør.
Tey 8 liðini sum eru eftir, aftaná undankappingina, verða bólkaði í tveir bólkar.
Bólkabýti: Bólkur A Bólkur B Nr. 1 nr. 2 Nr. 4 nr. 3 Nr. 5 nr. 6 Nr. 8 nr. 7
§ 5 – Bólkaspæl: Øll liðini leika ein dyst ímóti hvørjum liði í bólkinum.
Eru 4 lið í bólkinum, fær ovast raðaða liðið heimadyst móti nr. 2 og 3 og útidyst móti nr. 4. Næstovasta raðaða liðið, fær heimadyst móti nr. 3 og 4 í bólkinum og útidyst móti nr. 1. Næstniðasta raðaða liðið, fær heimadyst móti nr. 4 og útidyst móti nr. 1 og 2. Niðasta raðaða liðið, fær heimadyst móti nr. 1 og útidyst móti nr. 2 og 3.
Eru 3 lið í bólkinum, fær ovasta raðaða liðið heimadyst móti nr. 2 og útidyst móti nr. 3. Næstovast raðaða liðið fær heimadyst móti nr. 3 og útidyst móti nr. 1. Niðasta liðið fær heimadyst móti nr. 1 og útidyst móti nr. 3.
§ 6: Tvær semifinalur verða spældar millum somu lið. Hálvfinalurnar verða spældar millum Hálvfinala 1: Bólkur A nr. 1 – Bólkur B nr. 2 Hálvfinala 2: Bólkur B nr. 1 – Bólkur A nr. 2
Røkka tvey lið úr sama felagið hálvfinalurnar, verða liðini sett saman soleiðis, at sama felag ikki kann fáa bæði liðini í finaluni.
§ 7: Finalan verður millum samlaðu vinnararnar av hálvfinalu 1 og hálvfinalunu 2.
§ 8: Viðvíkjandi øðrum viðurskiftum verður víst til Kappingarreglurnar hjá HSF og althjóða reglurnar hjá IHF.


text:
Tá ið demens rakar eina familju, er stóra avbjóðingin, hvussu koma vit víðari við gerandisdegnum. Tað skal takast støða til eina rúgvu, og oftast eru tað tey nærmastu, sum standa við hesari ábyrgd, og er tað mín fatan, at óttin fyri at vera settur í samband demens ger at familjan, sum longst roynir sjálv at liva, og yvirliva gerandisdagin við sjúkuni.
Soleiðis havi eg onkuntíð følt tað sjálvur, men síðani eg og okkara familja fyri 4 árum síðani valdi at deila okkara søgu, eri eg bara vorðin meira sannførdu um, at tað ræður um so tiðliga sum gjørligt at søkja um hjálp, og vera opin um sjúkuna. Vit tosaðu ongantíð við mammu um hennara sjúku, og tískil visti hon ongantíð av at hon hevði sjúkuna alzheimer. Hetta haldi eg var ein stóru feilur.
Hóast føroyska samfelagið er vorðið munandi betur at rúma teimum, sum eru rakt av demens, so er langt eftir á mál.
Alzheimerfelagið ger eitt megnar arbeiði við at varpa ljós á sjúkuna, og at veita tann stuðul tey eru før at geva. Men teirra arbeiði er alt sjálvboði, og við tað at vit í vælferðarsamfelagnum gerast alsamt eldri so vera harvið eisini fleiri rakt av demens, og tí er tørvurin á upplýsing og vegleiðing sera stórur.
Mín vón er at mín stuðulsrenning Klaksvík – Tórshavn kann verða eitt gott íkast til ætlanina hjá alzheimerfelagnum at seta eitt fólk hálva tíð, soleiðis at tey enn betur kunnu verða talirøri hjá teimum dementu í Føroyum.
Tú kanst gera títt íkast við at stuðla. Demens kann raka okkum øll.


text:
GG! Tað er ikki neyðugt at svara spurningunum skrivliga.
1) Hvat man farmur vera?
2) Hvat man tað merkja, at ein herfloti er framkomin?
3) Hvat heldur tú, at eitt viðmæli er?
4) Hvat man tað vera at vera hugtikin av onkrum?
5) Hvat heldur tú, at einkarættur er?
6) Hvat man tað vera at hava nógv vald?
GG! Tað er ikki neyðugt at svara spurningunum skrivliga.
1) Hvat man ein sjógarpur vera?
2) Hvat man tað vera at drag svørð?
3) Hvat heldur tú, ein sakleysur maður er?
4) Hvat man ein hálvbeiggi vera?
1) Hvar heldur tú, at býurin Bergen er?
2) Hvørji lond munnu verða nevn Norðurlond?
3) Hví heldur tú, at hesi lond verða nevnd Norðurlond?
4) Hvat man ein serfrøðingur gera?
5) Hvat heldur tú, at ein húsfrúgv er?
6) Hvat man ein handilsmaður vera?
7) Hvat man tað vera at handla?
GG! Tað er ikki neyðugt at svara spurningunum skrivliga.
1) Hvat er Seyðabrævið?
2) Hvørjar lógir kennir tú?
3) Hvør ger lógirnar í Føroyum í dag?
Spurningarnir eru í sambandi við, at vit fara at tosa um, Torfrím ill, Turið megineinkjuna og Tóru Sigmundardóttir, og tá Leivur Øssursson fær Føroyar í len.
1) Hvat heldur tú, at ein leigulendingur er?
2) Hvat heldur tú, at ein dýrgiður er?
3) Hvat man ein banamaður vera?
4) Hvat heldur tú, tað er ikki at vera ørindaleysur?
5) Hvat heldur tú, tað er at gjalda skatt?
6) Hvat man tað vera at syrgja seg í hel?
7) Hvat man tað vera at hava okkurt í len?
GG! Spurningarnir skulu ikki svarast skriviliga, men kunnu.
Spurningarnir eru í sambandi við, at vit fara at tosa um, tá sigmundur boðar nýggju trúna og tá hann svam um Suðurpyarfjørð.
1) Hvat man tað vera at stevna øllum á ting?
2) Hvat man harðasti streymur vera?
3) Hvat man tað vera at kringseta?
4) Hvat heldur tú, at ein felagi er?
5) Hvat man bakið ver1?
6) Hvat man ein tarabrúgv vera?
GG! Spurningarnir skulu ikki svarast skirviliga, men kunnu.
1) Hvat heldur tú, at ein høvdingur er?
2) Hvat man tað vera at taka til fosturs?
3) Hvat man tað vera at leggja land undir seg?
4) Hvat man tað vera at gera eitt bragd?
5) Hvat man tað vera at gifta burtur?
6) Hvat heldur tú, at ein tingstaður er?
1) Hvat man vísdómur vera?
2) Hvat heldur tú, tað er at vera loyndarfullur?
3) Hvar munnu víkingar hava verið?
4) Hvat man tað vera at fara í víking?
Hvat man ein munkur vera?
Hvat munnu Írland, Skotland og Frakland vera?
Hvat man eitt munkaklostur vera?
Hvat man ein víkingur vera?
Hvat heldur tú, at norrønir gudar eru?
Ætlanin við undranarspurningunum er, at næmingarnir fáa nakað av vitan um eitt evnið, áðrenn vit fara at gjøgnumganga tað í skúlanum. Er tað eitt evnið, sum teir ikki kenna nógv til, kunnu tey spyrja foreldur, ommur, abbar, vinfólk ella sjálvi finna sær svar í bókum og alnótini.
Hetta ger tað lættari og áhugaverdari hjá næmingunum at vera við í kjakinum og arbeiða við evninum.
Næmingar skulu ikki, men kunnu skriva heilt stutt svar til spurningarnar.


text:
Søguligt
Søguliga hevur ítróttur verið týðandi partur av bygdalívinum á Eiði.
Eiðis Bóltfelag (EB) varð sett á stovn 23. februar 1913 og er sostatt eldsta bóltfelag í Eysturoynni. Í fyrstuni var bara fótbóltur á skránni, og fari varð beinanveg undir at gera fótbóltsvøll niðri á Mølini. Hetta var tó lættari sagt enn gjørt, tí nógv grót skuldi brótast burtur. Tí var vøllurin fyrstu árini minni enn teir flestu, og tí var ikki óvanligt at spælt var við færri leikarum á hvørjum liði. Tað var ikki fyrr enn í september 1967, at vøllurin á Mølini varð fótbóltsvøllur í fullari stødd.
Í 1945 varð eisini farið undir at spæla hondbólt á Mølini. Tað var lærarin í bygdini Andreas Thomsen, sum var úr Gøtu, sum tók stig til hetta og undirtøkan var góð. Í 1947 varð fyrstu ferð meldað lið til landskappingina í hondbólti, og kvinnurnar av Eiði gjørdu ikki mætari enn at vinna bæði 1. og 2. deild!
Finaluna í bestu deildini vunnu tær 7-3 móti Vípuni av Sandi. Dysturin varð spældur í Gundadali í Havn og venjari var Óli Egilstrøð. Hetta er framvegis einasta føroyameistaraheitið hjá EB í vaksnamannadeildunum. Annars vunnu EB-kvinnur eisini 2. deild í 1948, 1949, 1973 og 1974 og mennirnir vunnu 2. deild 1969 og 1976.
Í 1972 varð asfalteraður hondbóltsvøllur gjørdur við skúlan á Eiði. Men um sama mundið fóru ítróttarhallir at stinga seg upp ymsastaðni í Føroyum og hondbóltur gjørdist ein innandurðaítróttur. Hetta var helst ein av orsøkunum til at EB sum frá leið fánaði burtur í hondbóltshøpi.
Í 2003 bleiv ítróttarhøll gjørd í samband við skúlan á Eiði og síðani er hondbólturin so smátt farin at blomstra aftur í bygdini.
Í 1980’unum tá kvinnufótbólturin bleiv meira skipaður í Føroyum var EB sum oftast at finna í bestu deildini, men hjá monnunum tyktist vera torført at standa seg. Í Sundalagnum var støðan nakað tann sama, og 1992 varð tí tikin avgerð um at stovna Felagsdeildina EB/Streymur til tess at styrkja fótbóltsliðini á Eiði og í Sundalagnum. Fyrstu árini var samstarvið galdandi fyri besta liðið hjá monnum, men í dag fevnur tað um allar deildir hjá báðum kynum.
Felagsliðið má sigast at hava staði seg væl og millum annað hevur besta manslið vunnið tvey meistaraheiti og fýra steypasigrar. Og í 2017 vann besta kvinnuliði (saman við Skála) bæði meistaraheitið og steypakappingina. Hetta prógvar at eitt vælskipað samstarv kann lyfta støðið og vera til stórt gagn fyri allar partar.
Í dag er Eiðis Bóltfelag hondbóltsfelag burturav.
Fótbóltsheiðrar hjá EB
Menn: Vunnu 3. deild 1985
Dreingir U16: Meistarar 1992 Steypavinnarar 1974 og 1977
Gentur U14: Meistarar 1993
Gentur U10: Meistarar 1998
Heiðrar hjá EB/Streymi
Menn: Meistarar 2008 og 2012 Steypavinnarar 2007, 2008, 2010 og 2011
Kvinnur: Meistarar 2017 og Steypavinnarar 2017
Dreingir U18: Meistarar 2004 Steypavinnarar 1993
Dreingir U14: Meistarar 2011
Gentur U14: Meistarar 2016 Steypavinnarar 2016
Gentur U10: Meistarar 2007


text:
15. oktober kl. 20 verður Føroyska Rokksøgan framførd í Løkshøll. Talan er um eina søguliga konsert, har nøkur av okkara... fremstu tónleikanøvnum gjøgnum tíðirnar fara á pall saman við væl upplagda húsorkestrinum.
Í summar varð Føroyska Rokksøgan framførd í Reinsarínum til eina serstakliga væleydnaða konsert. Nú verður høvið at fáa hetta upplivilsi í Løkshøll 15. oktober.
Talan verður um eina søguliga tónleikaferð gjøgnum Føroysku Rokksøguna tey seinastu 60 árini. Tónleikarar frá øllum hesum tíðarskeiðnum fara at framføra. Hvørji nøvn talan er um, verður kunngjørt í næstum, men vit kunnu longu nú lova, at talan verður um sera forkunnugar framførslur.
Konsertin verður skipað sum ein sokallað teaturkonsert við upplestri og tónleiki, sum verður tvinnað saman til eina eind - ein ferð gjøgnum Føroysku Rokksøguna.
Eisini fara høvundarnir at innleiða tiltakið og hugleiða um Føroysku Rokksøguna.
Møguleiki verður eisini at keypa bókina Føroysku Rokksøgan fyri serprís, kr. 300,- og fáa hana signeraða. Vanligur prísur er kr. 398.-
Konsertin er frá kl. 20.00 og atgongumerki fáast á loksholl.fo og í Kunningarstovuni í Runavík.


text:
Jørgen spyr Sirið um íbindingargjald hjá SEV
Politikkur18-09-2018 - 16:28 - Jóanis Albert Nielsen
Jørgen Niclasen setir fram munnligan fyrispurning til Sirið Stenberg um íbindingargjald hjá SEV. Spurningurin verður svaraður á tingfundinum mikudagin.
1. Hevur landsstýrið góðkent íbindingargjaldið, sum SEV áleggur familjum
2. Ætlar landsstýrið at krevja broyting í íbindingargjaldinum.
Viðmerkingar:
Síðan sitandi samgonga tók við, hevur sonn skatta- og avgjaldsøði rakt føroysku familjurnar. Millum gjøldini, sum samgongan hevur lagt á, eru hækka bensin- og dieselavgjald á akfør, avgjald á smyrjiolju, vektgjaldið á akfør er hækkað, heilsutrygdargjaldið er hækka og tinglýsingaravgjaldið er tvífalda. Eisini er eykaskattur álagdur til barsilsskipan og samhaldsfasta, umframt at kringvarpsgjaldið er blivin ein skattur.
Skatturin til Samhaldsfasta er í vár enn einafer hækkað og tað er gjørt við afturvirkanid megi. Talan er um fleiri hundrað milliónir krónur hvørt ár.
Sum nýggjasta ”avgjaldið” er íbindingargjald til SEV. Td. er ein ung familja júst flutt í eina íbúð og íbindingargjaldið til SEV er kr. 16.287,50. Hesin kostnaður samsvarar als við ítøkiliga kostnaðin at binda í. Tí kann hetta gjald av røttum kallast eitt avgjald ella ein skattur. Spurningurin er, um landsstýrið hevur góðkent henda kostnað og um landsstýrið ætlar at fáa hetta broytt, so ungar familjur kunnu seta búgv uttan at verða undirdíkt við almennum rokningum.
17. september 2018
Jørgen Niclasen
løgtingsmaður


text:
Hósdagin, 6. apríl, byrjar innleiðandi HM undankappingin millum Luksenborg, Montenegro, Turkaland og Føroyar. Felstu dystirnir verða leiktir á Tórsvølli.Hósdagin, leygardagin og týsdagin, komandi verður innleiðandi HM-undankapping leikt í Tórsavn. Okkara kvinnur skulu royna at vinna seg víðari í sjálva undankappingina.Skráin
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"I don't know the key to success, but the key to failure is trying to please everybody." -Bill Cosby


text:
9. PARTUR
Hvussu kann tín familja verða lukkulig?
1. Hví er hjúnabandið týðandi, um familjan skal vera lukkulig?
Tey góðu tíðindini koma frá Jehova, hinum lukkuliga Gudi, sum vil, at allar familjur skulu vera lukkuligar. (1 Timoteus 1:11) Hann stovnaði hjúnabandið. Hjúnabandið er týðandi, um familjan skal vera lukkulig, tí tað fær foreldur og børn at kenna seg trygg og glað. Kristin mugu virða lógirnar um skráseting av hjúnabandi, sum eru í landinum, tey búgva í. — Les Lukas 2:1, 4, 5.
Hvussu metir Gud hjúnabandið? Hann vil, at tað skal vera eitt varandi band millum ein mann og eina kvinnu. Jehova vil, at maður og kona skulu vera hvør øðrum trúgv. (Hebrearabrævið 13:4) Hann hatar hjúnaskilnað. (Malakias 2:16) Men hann loyvir kristnum at skiljast og gifta seg aftur, um hjúnafelagin hevur verið ótrúgvur. — Les Matteus 19:3-6, 9.
2. Hvussu eiga maður og kona at fara við hvør øðrum?
Jehova skapti menn og kvinnur, so tey kundu stuðla hvør øðrum í hjúnalagnum. (1 Mósebók 2:18) Sum familjuhøvur hevur maðurin ábyrgdina av at syrgja fyri tí materiella tørvinum hjá familjuni og at læra hana um Gud. Hann skal vísa konu síni ósjálvsøknan kærleika. Maður og kona eiga at elska og virða hvør annan. Av tí at bæði menn og konur eru ófullkomin, er tað sera týðandi, at tey læra at fyrigeva hvør øðrum, tí tað hjálpir teimum at vera lukkulig í hjúnalagnum. — Les Efesusbrævið 4:31, 32; 5:22-25, 33; 1 Pætur 3:7.
3. Skalt tú rýma úr einum ólukkuligum hjúnalagi?
Hava tit trupulleikar í hjúnalagnum, eiga tit bæði at gera tykkara til at vera góð við hvørt annað. (1 Korintbræv 13:4, 5) Guds orð mælir ikki til sundurlesing fyri at loysa vanligar trupulleikar í hjúnalagnum. — Les 1 Korintbræv 7:10-13.
4. Børn, hvat ynskir Gud fyri tykkum?
Jehova vil, at tit skulu vera lukkulig. Hann gevur tykkum tey bestu ráðini um, hvussu tit kunnu gleðast um tykkara barndóm og ungdóm. Hann vil, at vísdómurin og royndirnar hjá tykkara foreldrum skulu gagna tykkum. (Kolossebrævið 3:20) Jehova vil eisini, at tit skulu uppliva gleðina, tað hevur við sær, at gera vilja Skaparans og fylgja soni hansara. — Les Prædikaran 11:9–12:1; Matteus 19:13-15; 21:15, 16.
5. Foreldur, hvussu kunnu tykkara børn verða lukkulig?
Tit mugu sjálvsagt syrgja fyri at geva tykkara børnum mat, klæði og eitt stað at búgva. (1 Timoteus 5:8) Men skulu tey verða lukkulig, mugu tit eisini læra tey at elska Gud og akta hann. (Efesusbrævið 6:4) Eru tit ein fyrimynd og vísa, at tit elska Gud, kann tað hava stóra ávirkan á tykkara børn. Um tit grunda tykkara undirvísing á Guds orð, verða tankarnir hjá teimum ávirkaðir á góðan hátt. — Les 5 Mósebók 6:4-7; Orðtøkini 22:6.
Tað er gott fyri børnini, at tit tilstuðla og rósa teimum. Tey hava eisini brúk fyri rættleiðing, sum verjir tey ímóti atburði, ið kundi gjørt tey ólukkulig. (Orðtøkini 22:15) Tó má rættleiðingin ongantíð vera hørð ella hjartaleys. — Les Kolossebrævið 3:21.
Jehova vitni hava givið fleiri bøkur út, sum serliga eru skrivaðar fyri at hjálpa foreldrum og børnum. Hesar bøkurnar eru grundaðar á Bíbliuna. — Les Sálm 19:8, 12.


text:
Babybandet er gjørt í stødd ekstra small, og tey framføra fyri gangandi sum grulvandi børnum. Sangirnir eru skrivaðir við rørsluvenjingum afturat, sum man kan taka við seir heim í stovuna og á pusliborðið.
Babybandet hevur sum mál at fáa tónleik inn í øll heim í Danmark og nú eisini í Føroyum, og tey byrja við teimum allar minstu.
Sangirnir frá Konsertini ”Babydag” handla um allan dagin hjá smábørnum, frá tey vakna, verða skift, meðan tey slappa av og eta, inntil tey skulu busta tenn og leggjast at sova.
Tónleikurin verður spældur við sangspølum, sum eru gjørd júst soleiðis, at tey rørsluevnini hjá barni tínum. Luise Føns og Anders Haaber hava skrivað tónleikin og tey vóna, at øll sum koma, taka sangirnar við sær heim í spælikamarið.


text:
Tórshavnar kommuna eigur sluppina Westward Ho. Endamálið er at eiga, umvæla og varðveita sluppina soleiðis, at nútíðin og eftirtíðin fáa høvið at gera seg kunnug við, hvussu hetta skipaslagið var, og undir hvørjum korum føroyskir fiskimenn tá virkaðu.
Sluppin verður brúkt til almannagagnlig endamál, so sum skúlaskip, umboðan innan- og uttanlands, serligar merkisdagar, ávísar leigutúrar o.s.fr.
Samlaða árliga játtanin til sluppina og virksemið, sum er knýtt at sluppini, varð á býráðsfundi mikukvøldið hækkað úr 250 túsund til 450 túsund.


text:
Ein svartur kassi aftrat í høvuðstaðnum/
Svartir kassar er nakað, vit sambinda við vanlukkur. Tað verður leitað eftir svørtum kassum, tí í teimum býr svarið um orsakirnar til vanlukkurnar. Men ikki allir svartir kassar hava sama upplýsandi og sissandi árin.
Nógv kjak hevur verið hesar seinastu dagarnar um nýggju løgreglustøðina í Havn, sum mynd var av í miðlunum nú ein dagin. Hetta vísti seg at vera ein skeiv mynd, men sjálvt um myndin nú er rættað, tykist enn ónøgd valda um bygningin. Lat okkum fyrst hyggja at ónøgdini og síðani at bygninginum.
Eitt fongsul?
Fleiri halda bastanta, afturlætna bygningin minna um eitt fongsul – til tað er at siga, at tað hevði ikki verið so galið, um talan í roynd og veru var um eitt fongsul. Vit eru millum heimsins ríkastu lond, men enn í 2018 senda vit okkara kriminellu av landinum júst sum vit fyrr i tíðini sendu tey, sum manglaðu eitt bein ella á annan hátt bóru brek, til Danmarkar. Tað var blóðskeivt tá í tíðini og í dag er tað púra óskiljandi.
Illvilji móti danskarum
Eitt annað undrunarvert í hesum sambandi er stóri illviljin móti danskarum, sum m.a. sæst á viðmerkingunum á netinum til ta nýggju politistøðina. Fólk ilskast um politistøðina, sum verður hildin at vera óføroysk og eitt danskt monstur, kolonialur arkitekturur, og ein skrivar: “Danir hata jú føroyingar, so at ein danskur arkitektur kemur við einari slíkari tekning, undrar meg slettis ikki”. - Tað er í og fyri seg áhugavert, at so nógv fólk halda seg halda danskan arkitektur vera ljótari enn føroyskan arkitektur - teir allarflestu av føroysku arkitektunum eru hóast alt útbúnir á danska akademinum, men hugburðurin tykist serliga løgin, tá hugsað verður um, at hetta svarta húsið estetiskt rakar beint á ein serstakan stíl, sum hevur breitt seg sum ein grá- og svartmálað stovnspest um høvuðsstaðin.
Opinleiki
Í ætlanum hjá donsku løgregluni fyri hvussu stovnurin skal rekast er opinleiki eitt lyklaorð. Løgreglan skal virka fyri tryggleika, trygd, friði og ordan í samfelagnum. Í stuttum skal løgreglan tryggja, at landsins lógvir verða fylgdar og at tey, sum bróta tær, verða rættarsøkt. Men harumframt er løgreglan ein modernaður servicefyritøka, sum skal vegleiða, virka kriminalpreventivt, útskriva pass og onnur skjøl osfr. “Politiet er derfor også en moderne servicevirksomhed, der forsøger at være åben, imødekommende og i dialog med borgerne. En sådan åbenhed er nemlig afgørende for, at borgerne kan bevare den tillid til politiet, som er nødvendig for, at politiet kan udføre sit arbejde...”.
Samanborið við aðrar bygningar, t.d. tann bygningin, har løgreglan húsast í løtuni Yviri við strond, er hesin nýggi bygningurin á Húsabrúgv ikki skelkandi ljótur sum so. Men ein relevantur spurningur er hvørt nýggi bygningurin harmonerar við visiónunum hjá løgregluni – signalerar bygningurin blíðskap, beinasemi og opinleika? Tað haldi eg ikki.


text:
Vælferðarpolitikkur • Almenn forsorg • Almanna- og heilsupolitikkur • Fólkaheilsa • Eitt samstarvandi og samanknýtt heilsuverk • Inklusjónspolitikkur • Barnavernd • Eldrapolitikkur • Pensjónsskipan • Arbeiðsmarknaður og trivnaður • Íbúðarpolitikkur
Vælferðarpolitikkur
Tjóðveldi byggir sín trivnaðarpolitikk á, at vælferð er at hava grundleggjandi rættindi til at liva eitt gott lív við sjálvbjargni og sjálvsvirðing, har øll hava mest møguliga ávirkan á egnar lívsumstøður. Vit skulu skipa okkara egnu vælferðarskipan og byggja hana á samhaldsfesti og royndir okkara sum tjóð.
Heilsuligir og sosialir trupulleikar eru í stóran mun tengdir at ójavna og sosialum fortreytum, og tí er arbeiðið at bøta um livikorini besta íløgan í framtíðar almanna- og heilsupolitikk.
Tjóðveldi vil
- Lógarverkið á almanna- og heilsuøkinum skal regluliga endurskoðast at tryggja gjøgnumskygdar skipanir og samsvar millum lóggávu og umsiting.
- Fátækramarkið skal tryggja, at ongin borgari í landinum livir undir ósømiligum korum.
- Serlig átøk skulu gerast fyri samfelagsbólkar, sum eru í fátækraváða – eitt nú stakar uppihaldarar og pensjónistar, sum bert hava fólkapensjón og Samhaldsfasta at dúva uppá.
- Lógarverkið skal tryggja borgarum minsta mark fyri tænastu og áseta faklig krøv til tann, sum veitir tænastuna.
- Góðskutryggja tænastuna til borgaran og tryggja, at borgarin veit, hvørja tænastu hann hevur rætt til.
- Teir altjóða sáttmálar, vit hava bundið okkum til viðvíkjandi borgaratrygd og rættindum, verða miðvíst fylgdir upp við ítøkiligum átøkum, eitt nú mannarættindasáttmálin, barnarættindasáttmálin og ST-sáttmálin um rættindi hjá teimum, sum bera brek.
Almenn forsorg
Endamálið við øllum fyriskipanum og hjálparráðum er at stuðla upp undir ein virknan gerandisdag, sum kann hjálpa, stuðla og menna til sjálvbjargni. Almennu fyriskipanirnar skulu virka við virðing fyri støðu hins einstaka og hava sum aðalmál at varðveita integritet og sjálvsavgerðarrætt. Fólki, sum tørvar hjálp vegna sjúku, brek, vanlukku, arbeiðsloysi, elli ella aðrar umstøður, verður tryggjað grundleggjandi rættindi til fullgóða hjálp.
Tjóðveldi vil
- Bøta um møguleikarnar fyri endurbúgving, vardum størvum o.s.fr. til tess at fyribyrgja, at fólk verða sett til varandi pensjónsveitingar av orsøkum, sum kunnu fyribyrgjast.
- Fátækramarkið verður brúkt sum grundarlag fyri útrokningum av almannaveitingum.
- Allir borgarar fáa ein møguleika á arbeiðsmarknaðinum.
- Nýggj forsorgarlóg og lógarverk á forsorgarøkinum verða gjørd sum skjótast.
- Frá dagsstovni í skúla og víðari á miðnám ella aðra framhaldsútbúgving verður veitt eitt samanhangandi dygdargott tilboð við støði í evnum og tilfeingi hjá hvørjum einstøkum. Har tað er neyðugt, er sernámsfrøðiligt tilboð ein sjálvsagdur partur av skúla og útbúgvingartilgongdini, og hesi tilboð eru skipað í økjum kring landið.
- Sjálvsavgerðarrætturin hjá borgarunum skal virðast. Rætturin at búgva heima sum longst við rættari hjálp ella á stovni, um heilsan bilar, er ein grundleggjandi rættur. Ongin skal vera tvungin at flyta vegna vánaliga heilsustøðu ella vantandi hjálp.
- Í almannaverkinum skulu savnað tilboð veitast í Føroyum – og ongin skal verða sendur av landinum orsakað av vantandi skipanum í Føroyum.
Almanna- og heilsupolitikkur
Tjóðveldi vil, at støði altíð verður tikið í samlaðu lívsstøðu hins einstaka. Tí skulu fyribyrgjandi og heilsufremjandi tænastur á almannaøkinum altíð grundast á eina heildarmeting av tørvi hins einstaka við sosialum, likamligum og sálarligum atlitum.
Avvarðandi, sosiala trygdarnetið og arbeiðspláss eru týðandi lutir í tí hjálp, sum verður veitt. Málið er altíð at tryggja, at fólk ikki detta niður ímillum ráð og stovnar, men fáa hjálp eftir eini heildarmeting. Tað almenna hevur skyldu at ráðgeva og vegleiða borgarum og tryggja, at rættartrygdin verður vard. Tjóðveldi heldur, at ein virkin økismenningarpolitikkur kann fyribyrgja sosialan ójavna millum økir í landinum.
Tjóðveldi vil
- Skjót og røtt hjálp skal veitast grundað á nýggjastu fakligu metingar og á altjóða tilmæli.
- Borgarin er kunnaður um síni rættindi og skyldur, og at alt samskiftið við tað almenna er einfalt fyri borgaran.
- Endurvenjingar- og rehabiliteringsskipanir verða styrktar.
Fólkaheilsa
Fólkaheilsan og átøk henni at frama verða framd við heilsufremjandi upplýsing og ítøkiligum átøkum. Fólksliga upplýsingin um heilsu tekur støði í at fremja heilsuna og fyribyrgja teimum heilsuvandum, sum eru mest aktuellir, og endamálið er at røkka út til alt fólkið. Somuleiðis verða ítøkilig átøk, málrættað ímóti ávísum heilsuvandum og sjúkum, fyriskipað kring landið.
Tað stóra arbeiðið, sum áhugafeløg á heilsuøkinum fremja, verður virt og er týðandi partur av øllum heilsupolitikkinum í Føroyum. Borgarin eigur at uppliva, at heilsuverkið veitir eina dygdargóða og samanhangandi tænastu.
Tjóðveldi vil
- Psykiatriska økið skal lyftast miðvíst. Málini í ætlanini fyri heildarpsykiatri skulu fremjast – og heruppií skulu barna- og ungdómspsykiatriin og økispsykiatriin styrkjast beinanvegin.
- Átøk í kommunulæknaáliti, krabbameinsætlan, demensætlan, diabetesætlan og aðrar ætlanir verða miðvíst sett í verk.
- Kommunulæknaskipanin skal styrkjast.
- Hava betri tvørfakligt samstarv í heilsuhúsum at fremja bestu heilsutænastu til borgaran.
- Talgilda heilsuskipanin THS verður úbygd til allar stovnar og deildir undir Heilsumálaráðnum.
- Heilsutænasturnar verða útbygdar at náa øllum borgarum, so eitt nú økispsykiatri, heimatænasta og endurvenjing v.m. eru í øllum økjum.
- At heilsuverkið er virkin partur í heilsugransking, sum serliga leggur dent á serføroysk heilsuviðurskifti.
Eitt samstarvandi og samanknýtt heilsuverk
Allir borgarar í Føroyum skulu ókeypis hava í boði og trygd fyri fremstu fyribyrgjandi heilsuskipanum og fremstu viðgerðum – antin í Føroyum, í okkara grannalondum ella aðrastaðni í heiminum.
Føroyska heilsuverkið og sjúkrahúsverkið skulu støðugt vera samstarvandi og samanknýttar eindir og toymir – bæði innanhýsis í Føroyum og í samstarvi við heilsuverk, sjúkrahús og granskingarstovnar í okkara grannalondum og øðrum londum, har fremsti førleikin og sakkunnleikin eru.
Starvsfólkunum í heilsuverkinum skulu útvegast betri umstøður til fakliga at samstarva, útbúgva seg, endurútbúgva seg, nýta og menna tøkni og at granska í samstarvi við fakfólk í øðrum sjúkrahúsverkum og fakligum umhvørvum. Á henda hátt kunnu fakfólkini í Føroyum virka í toymum og netverkum í øðrum heilsu- og sjúkrahúsverkum, eins og fakfólk uttanífrá virka í Føroyum.
Tjóðveldi vil
- Samstarvsavtalur, sum seinastu árini t.d. eru gjørdar við heilsuverk og sjúkrahús í Útnorði, skulu støðugt útbyggjast við onnur lond.
- Føroyar skulu ganga undan at gera felags norðurlendskar avtalur.
- Føroyska heilsuverkið kann menna ávísar sergreinir og gransking og kann bjóða fram tænastur mótvegis útlondum.
- Sjúkraviðgerðir skulu takast heim, og tryggjast skal, at førleiki og umstøður eru til tess.
- Samskipan millum tey trý sjúkrahúsini og kommunulæknaskipanina skal tryggja, at bíðitíðin til viðgerðir er so stutt og nøktandi sum til ber.
- Ymisku førleikarnar í heilsuverkinum skulu verða gagnnýttir til fulnar.
- Har samferðsluviðurskiftini loyva tí, eiga funktiónir í heilsuverkinum at vera savnaðar soleiðis, at ávísar uppgávur verða loystar á einum stað, har tað við fyrimuni ber til.
- Íløgur í fremstu fjarskiftistøkni og medicoteknisk tól verða raðfestar eftir fastari fíggjarætlan.
- Møguleikarnir at fara undir læknalestur og taka partar av læknaútbúgving í Føroyum skulu mennast.
- Ílegusavnið og FarGen-verkætlanin skulu tryggja, at rættindini hjá hvørjum einstøkum verða vard í sambandi við skráseting og gransking, at føroyskir myndugleikar hava ræðið á og ábyrgdina fyri, hvussu ílegugransking fer fram, og at vit byggja upp føroyskar førleikar og draga granskarar og fakfólk úr útlondum til Føroya.
Inklusjónspolitikkur
Øllum børnum, ungum, vaksnum og eldri verður tryggjað nøktandi undirvísingar- og virknistilboð í nærumhvørvinum alt eftir tørvi. Føroyar skulu ganga undan at halda altjóða Barnarættindasáttmálan og ST-sáttmálan um rættindi teirra, ið bera brek.
Tann hjálp og stuðul, sum tørvur er á, skal tí vera lógartryggjaður rættur, og familjan skal verða snúningsásin í arbeiðinum at tryggja, at børn og familjur ikki detta niður ímillum stovnar og ráð, land og kommunur.
Tjóðveldi vil
- Endurskoða alt økið børn og ung, so betri samskipan fæst millum tænastur.
- Nøktandi íbúðartilboð til fólk við serligum avbjóðingum.
- Sernámsfrøðin, skúlin, almannaverkið, heilsuverkið, barnagarðsøkið, barnaverndartænasturnar, stuðulsfólkaskipanir, sosialu deildirnar og aðrir fakligir samstarvsbólkar samstarva.
- Tryggjast skal, at fakfólk eru um okkara veikastu, sum ikki sjálv megna at gera vart við støðu sína.
- Tað almenna skal við lóg binda seg til at taka fólk í vard størv og arbeiðsbúgving.
- Hægri raðfesting av skúla og útbúgvingartilboðum til fólk við serligum avbjóðingum og styrkja tilknýtið til arbeiðsmarknaðin.
- Útbúgvingar og eftirskúlatilboð skulu vera tøk á hvørjum ári til fólk við serligum avbjóðingum.
Barnavernd
Ein hin fremsta uppgávan fyri eitt framkomið land er at tryggja, at øll børn hava møguleika at vaksa upp undir tryggjum umstøðum. Tí eiga barnaverndarøkið og onnur fyrbyrging og vernd av børnum áhaldandi at verða styrkt.
Tjóðveldi vil
- Barnaverndarlógin verður eftirmett áleið fimta hvørt ár.
- Barnaverndartænasturnar eru framhaldandi staðsettar í økjum kring landið.
- Barnaverndarumsitingar, Barnaverndarstovan, fosturforeldraskipanin og barnaverndarnevndirnar verða skipaðar við fólki við dygdargóðum fakligum førleikum.
- Fosturforeldrum verða veittar betri umstøður og karmar.
- Familjum við serstøkum avbjóðingum verða veitt munadyggur stuðul og hjálp.
- At miðvís orka verður løgd í at fyrbyrgja kynsliga misnýtslu og annan harðskap móti børnum.
Eldrapolitikkur
Frælsi at velja, virka og verða vird er grundleggjandi rættur hjá øllum. Tjóðveldi vil tryggja hesi rættindi við samhaldsføstum skipanum. Spurningurin um ábyrgdarbýtið millum land og kommunur er ein spurningur um, hvussu allir føroyingar fáa somu rættindi og tilboð í eldrapolitikkinum.
Endamál við eldrapolitikkinum er, at fólk skulu hava góða lívsgóðsku alt lívið, og Tjóðveldi byggir á hugsjónina hjá Heimsheilsustovninum WHO um at ”leggja ár til lívið og at leggja lív til árini.”
Sjálvsavgerðarrætturin hjá borgarunum skal virðast. Rætturin at búgva heima sum longst við rættari hjálp ella á stovni, um heilsan bilar, er ein grundleggjandi rættur. Ongin skal vera tvungin at flyta vegna vánaliga heilsustøðu ella vantandi hjálp. Eldrarøktin eigur tí at verða veitt sum eitt fjøltáttað tilboð við tænastum, sum eru samansettar eftir tørvinum hjá einstaka borgaranum.
Tjóðveldi vil
- Bøta munandi um fyribyrgjandi tænastur, sum stuðla uppundir, at fólk kunnu vera sum longst í egnum heimi.
- Raðfesta munandi hægri at útbyggja heimahjálp, endurmenning, kostráðgeving, fjøltáttaðar eldrabústaðir, dagtilboð o.s.fr.
- At allar fyribyrgjandi tænastur, t.d. røktarheimsøkið, verða samskipaðar við primeru heilsutænastuna og kommunu- og landsmyndugleikarnar í øllum økjum í landinum.
- At munandi fleiri eldraíbúðir, røktaríbúðir og vardar íbúðir verða bygdar.
- At heimahjálpin og heimatænastan fáa betri játtan til at fremja grundleggjandi røktaruppgávur umframt fyribyrgjandi heimavitjanir.
- Gerandisrehabiliteringin skal fáast at virka, eins og økispsykiatriin má útbyggjast til at fevna øll økir í landinum.
- Seta tilmælini í Demensálitinum í verk.
- Raðfesta dagtilboð líka frá dagheimi og dagmiðstøð til dagtilhald.
- Raðfesta heilsufremjandi og upplýsandi átøk.
Pensjónsskipan
Tess minni stættarmunurin er, tess sterkari er samfelagið. Umráðandi er tí at tryggja øllum borgarum sømilig livikor í ellisárum. Allir føroyingar skulu hava grundlógarfestan rætt til góða og trygga pensjón, ið verður grundað á eina samhaldsfasta og framtíðartryggjaða skipan.
Tjóðveldi vil
- Samhaldsfasti Eftirlønargrunnurin verður bulurin í nýggju samhaldsføstu fólkapensjónini.
- Samhaldsfasta fólkapensjónin verður óheft av fíggjarlógini og løgd í skipan, ið er einføld at umsita.
- Øllum verður tryggjað ein minsta pensjónsupphædd, sum er sømilig.
- Tey, ið ikki hava aðra pensjón, fáa hægstu pensjón.
- Pensjónsskipanin skal eggja teimum, ið ynskja at arbeiða eftir pensjónsaldur, at halda fram við hesum.
- Pensjónsaldurin skal varðveitast sum ein rættur hjá øllum. Tó skal vera møguligt hjá fólki at velja ein liðiligan pensjónsaldur: Fólk og samfelagsbólkar, ið eru niðurslitin á arbeiðsmarknaðinum, eiga at kunna velja pensjón frammanundan, meðan onnur kunnu velja seinni pensjónsaldur.
- Egnar pensjónsuppsparingar verða grundaðar á avtalur, ið partarnir á arbeiðsmarknaðinum samráða seg til.
- Forskattingin og ógvusliga skattingin av pensjónsinngjøldum hjá teimum lág- og miðaløntu verður broytt.
- Viðbótin til fólk, ið bert hava fólkapensjón og samhaldsfasta at liva av, verður hækkað.
Arbeiðsmarknaður og trivnaður
Tjóðveldi ynskir ein virknan og smidligan arbeiðsmarknaðarpolitikk, sum rúmar øllum borgarum, við teirri styrki og tí ríkidømi, tað gevur samfelagnum. Arbeiðsmarknaðurin skal átaka sær grundleggjandi sosialar skyldur, og almennu skipanirnar veita grundleggjandi sosiala trygd.
Tjóðveldi vil
- Frælsar sáttmálasamráðingar skulu tryggja kollektiv rættindi hjá løntakarum.
- At samráðingar verða tiknar upp við fakfeløg og vinnufeløg um eitt greitt býti millum uppgávur hjá arbeiðsmarknaðinum og hjá almennu skipanunum.
- Starvsfólki verður tryggjað rættindi til ávirkan á egið arbeiðspláss.
- Rættvísa løn fyri starv, førleikar og royndir.
- Arbeiðsmarknaðurin átekur sær skyldur mótvegis umhvørvi, arbeiðsumhvørvi, vanlukkutrygging, trivnaði og eftirútbúgving hjá starvsfólkum.
- Arbeiðsmarknaðurin skapar møguleikar fyri parttíðarstørvum og niðursettari arbeiðstíð og tryggjar samstundis rættin til fulltíðarstarv.
- Arbeiðsmarknaðurin skapar møguleikar fyri vardum størvum til fólk við menningartarni ella øðrum serligum avbjóðingum.
- Ein skipaðan seniorpolitikk, har pensjónsaldur og fráfaringaraldur verða greinað.
- Arbeiðsumhvørvislógin skal fevna um allar borgarar – bæði børn og vaksin.
- Størri atlit skulu takast til sálarliga og likamliga arbeiðsumhvørvið.
- Javnstøða millum kynini er ein sjálvsagdur rættur í øllum viðurskiftum á arbeiðsmarknaðinum.
- Barsilsskipan skal fevna um allar kvinnur og menn á arbeiðsmarknaðinum og skal dagførast, so at sjálvt tíðarskeiðið verður longt, og farloyvistíðin verður meira liðilig.
- At tað almenna setir fleiri lærlingar og í stórum byggiverkætlanum tryggjar sær, at fleiri lærlingar verða settir.
Bústaðar- og íbúðarpolitikkur
Rætturin til at seta føtur undir egið borð er mannarættur. Tjóðveldi virkar fyri, at allir føroyingar hava rætt til egnan bústað ella býli.
Møguleiki skal vera fyri eini ringrás í íbúðamynstrinum, so eldri, ung, barnafamiljur, einstaklingar, stakir uppihaldarar, rørslutarnað o.o. hava møguleika at fáa tann bústað, sum teimum hóskar, antin tað er til leigu ella til ognar.
Íbúðartørvin hjá fólki við serligum avbjóðingum skulu kommunu- og landsmyndugleikarnir loysa í samráð við áhugafeløg, avvarðandi og við tann einstaka, sum hevur íbúðartørvin. Rætturin at verða hoyrdur og hava ávirkan á egnar lívsumstøður og egnan bústað skal virðast.
Tjóðveldi vil
- Húsalánsgrunnurin/Bústaðir verður høvuðsamboð í bústaðarpolitikkinum og skal taka stig til, fíggja og reka saman við kommunum, áhugafeløgum og øðrum: Leiguíbúðir, lutaíbúðir, lestrar- og lærlingaíbúðir og aðrar fjølbroyttar bústaðarmøguleikar. Harumframt skal grunnurin veita realkredittlán fyri at minka um kostnaðin á bústaðarrentuni.
- Almennar leiguíbúðir og lestraríbúðir skulu byggjast kring landið sum skjótast.
- Eitt fjølltáttað íbúðartilboð skal tryggja øllum borgarum tann bústað, ið hóskar til ta aktuellu lívsstøðu og fíggjarliga rásarúm, tann einstaki hevur.
- Íbúðarbygging, sum gevur rúm til allar borgarar, so tað skal geva eitt nú ungum lesandi, barnafamiljum, eldri og fólki við serligum avbjóðingum møguleika at búgva í somu býlingum.
- Eins góður møguleiki skal vera at búsetast á bygd og í bý.
- At kommunumyndugleikin hevur ábyrgdina av teimum, sum eru heimleys.